A mossegades: CROQUETES DE TROMPETES DE LA MORT.\n50 grs trompetes de la mort seques\nper arrebossar: 2 ous, pa ratllat, farina integral\nLes trompetes de la mort són un bolet que sempre m'ha cridat l'atenció, tant per la seva forma com pel seu nom, són tot misteri. Per això he volgut provar de fer-ne croquetes, i la veritat els resultats han sigut excel.lents. A continuació us ho explico:\nCom que encara no estem en temporada, he utilitzat les trompetes seques, uns 50 grams aproximadament, posades en remull durant mitja hora fins que han quedat ben hidratades i han augmentat de volum gairebé el doble.\nMentrestant, he pelat i picat la ceba a trossos ben petits, i l'he posada a sofregir, amb poc foc i anar fent.\nHe escorregut les trompetes, reservant l'aigua per després, les he picat ben fines, i quan la ceba ha estat cuita les hi he afegit i les he deixat coent-se uns cinc minuts més.\nEn un cassó, a banda, he fet la beixamel. A foc lent he desfet la mantega, li he afegit la farina per a que es vagi torrant sense parar de remenar i finalment la llet ben calenta. Sal, pebre i nou moscada ( m'agrada utilitzarla en abundància perquè li dóna molt d'aroma). He remenat fins que s'ha dissolt la farina i he afegit la beixamel al sofregit. Com que m'ha faltat una mica de líquid li he afegit l'aigua on hem remullat les trompetes, que li ha donat molt de sabor i també color.\nHe seguit remenant fins que la mescla s'ha espessit més i ha agafat una bona consistència per fer les boles (tenint en compte que s'espesseix molt més quan es refreda). He posat la pasta en una safata i l'he deixat refredar per posar-la després a la nevera. És ideal deixar-la un dia per altre, però també les podeu fer quan estiguin ben fredes. És aconsellable tapar-la amb paper film per a que no es faci una "crosta" per sobre quan s'arrefredi, però si se us oblida, tampoc passa res.\nAbans de fregir-les, m'agrada ordenar el taullel i em preparo tres plats. El primer amb farina (utilitzo la integral), un segon amb ou batut, i el tercer amb pa ratllat. Una paella petita amb força oli calent, i ja està tot a punt!\nAgafo una porció amb una cullera sopera, li dóno la forma de la croqueta i la passo primer per farina, després per l'ou i finalment pel pa. L'acabo de modelar i cap a la paella, ben rosseta banda i banda, la trec i la poso sobre paper absorvent. Millor menjar-les acabades de fer, són molt més cruixents.\nCom que en sortiran moltes, i el procediment és força laboriós, les congelo sense fregir, sols arrebossades, i el dia que les vull fer les fregeixo sense que es descongelin. La veritat és que és molt còmode tenir-ne sempre al congelador.\nBé doncs espero que us hagi agradat la recepta i que us animeu a fer-les, estic oberta a que m'expliqueu com ha anat la experiència! :)


Ullkritik: de juny 2007\nCorreus electronics per donar a coneixer les vostres queixes :\nAquí teniu una relació dels mails que us poden servir per adreçar-vos als mitjans de comunicació i organismes que us poden donar suport amb els vostres problemes amb productes, empreses, administració, etc...\nProporcionat per en Fede, Gracies!\nAgència catalana del consum : consum@consumcat.net\nEl Periodico : cartalector@elperiodico.com\nLa Vanguardia : cartas@lavanguardia.es\nEl pais : redaccion@elpais.com\nTriangle : redaccio@revistaeltriangle.com\nEl 9 nou : jespuny@vic.el9nou.com\nL'Avui : opinio@avui.cat\nOna Catalana : onacatalana@onacatalana.com\nTV3 : tncatalunya@tvcatalunya.com\nAgrupacions de Defensa del Medi Ambient:\nGrup Defensa Ter : denuncia@gdter.org\nEcologistes en Acció : ecologistesenaccio.cat@pangea.org\nGEPEC : acalduch@gepec.org\nPresidenta greenpeace catalunya : armartinez@es.greenpeace.org\nMAT no : noalamat_premsa@yahoo.es\nInstitut Estudis Catalans :ichn@iec.cat\nXarxa Custodia del Territori : jpietx@custodiaterritori.org\nÒmnium Cultural : osona@omnium.cat\nPublicat per Jordi Vila Tuneu a 13:01 0 comentaris Enllaços a aquest missatge\nPublicat per Jordi Vila Tuneu a 14:42 2 comentaris Enllaços a aquest missatge\nL'Observatori del Finançament de Catalunya (www.ofc.cat) és una web que\ndóna continuïtat a la tasca encetada per "Economistes pel No" en el\nreferèndum de l'Estatut de Catalunya.\nL'Observatori pretén informar sobre el desplegament de l'Estatut en\nmatèria de finançament i analitzar el resultat obtingut en el procés de\nnegociació. També divulgarà les balances fiscals. En aquest sentit,\nl'Observatori compta amb una primícia: l'economista Jordi Pons va fer fa\nuns mesos una estimació de les balances fiscals per al 2005 a partir de\nles dades de FUNCAS i ha cedit a l'Observatori la difusió d'aquestes dades.\nLa xifra és esfereïdora: el dèficit fiscal de Catalunya del 2005 assolia\nels 19.177 milions d'euros, és a dir, 2.704€ per habitant i el 10,5% del\nPIB de Catalunya. A l'Observatori difonem aquestes dades, expliquem què\ndiu l'Estatut en matèria de finançament i què en podem esperar, comentem\nl'informe dels advocats de l'Estat.\nTambé monitoritzem el compliment de la disposició addicional tercera de\nl'Estatut sobre les inversions de l'Estat i expliquem fil per randa la\ntrampa que ha fet l'Estat en els pressupostos del 2007 per incomplir-la\nde manera flagrant. Ara ens cal difondre aquesta eina el màxim possible.\nSi podeu fer-ne difussió i donar-la a conèixer entre els vostres\nconeguts aniria molt bé. Us recordem l'adreça de la web:\nPublicat per Jordi Vila Tuneu a 14:38 0 comentaris Enllaços a aquest missatge\nEtiquetes de comentaris: e-mail, societat\nHe tingut notícia que el govern de l'Estat Espanyol ha aprovat un\nprojecte que posa en greu perill el Temple Expiatori de la Sagrada\nFamília (i la Pedrera), l'obra mestra de l'arquitecte Antoni Gaudí, a\nBarcelona. El projecte en qüestió és la construcció imminent d'un túnel\nper a un tren d'alta velocitat (TAV) que passarà per sota de la façana\nprincipal de l'edifici. Considero que tenint present:\n2. La naturalesa inestable del sòl sobre el que s'assenta la construcció\ni elscorrents subterranis que l'atravessen.\n3.Que el monument cada dia rep una mitjana de 7.000 visites diàries.\nVull fer-te arribar la meva preocupació sobre el desastre que suposaria\nque hi haguessin despreniments parcials o fins i tot un esfondrament\ntotal del temple, ja que això podria causar moltes morts i afectaria un\nedifici declarat Patrimoni de la Humanitat per la UNESCO. *\nVolia demanar-te que tu també* omplis el formulari del web i facissentir\nla teva veu als responsables del projecte i totes lesinstitucions que\npoden fer alguna cosa per aturar-ho.\nUna mica d'aquí i d'allà...\nLe Monde Diplomatique en llengua catalana, juny de 2007. Edició núm. 56:\nDe Blair a Sarkozy, passant per la guerra dels sis dies.\nPresentat com una innovació, el projecte polític Nicolas Sarkozy transposa\nestratègies ideològiques utilitzades als Estats Units pels republicans des\nEl Partit Socialista francès, desorientat per la supremacia de la dreta,\ncreu una vegada més que la seva salvació només vindrà a través de l’aliança\nDels deu anys de poder del primer ministre britànic sortint, la història en\nretindrà bàsicament la seva participació en el desastre iraquià i el seu\nrebuig de trencar amb els seus predecessors conservadors.\nLes ONG humanitàries es troben avui atrapades entre els grups armats\nincontrolats, les intervencions militars dels seus països d'origen i les\nrelacions de força a nivell internacional. Són alguns dels obstacles als\nquals s’han d’enfrontar.\nAl segle XIX el «Gran joc», expressió llegendària provinent de la novel·la\n«Kim» de Rudyard Kipling, designava la lluita d'influències entre les grans\npotències. Avui, aquestes es barallen per posar la mà en els jaciments de\npetroli i de gas de les antigues repúbliques soviètiques d'Àsia central i\ndel Caucas, les quals han escapat a la influència de Moscou després de l’\nensorrament de l'URSS.\nEl gabinet GoodWorks International, fundat per l’exalcalde d’Atlanta i\nproper a Martin Luther King, Andrew Young,, afavoreix les relacions\neconòmiques entre els Estats Units i el continent negre. I no dubta, amb\naquesta finalitat, a utilitzar les seves «arrels africanes» i a aliar-se amb\nSis estats de l'Amèrica Llatina han impulsat la creació d’un Banc del Sud i\ndistanciar-se del Banc Mundial, del Fons Monetari Internacional i del Banc\nInteramericà de Desenvolupament.\nEl nou ministre japonès de justícia ha ordenat el reactivament de les\nexecucions capitals. Diversos presoners detinguts des de fa dècades, i en\ncondicions inhumanes, han estat penjats en el transcurs dels darrers mesos.\nQuan l’exèrcit israelià executa a trenc d’alba del 5 de juny l’atac contra\nEgipte, ningú no podia imaginar que quaranta anys més tard continuaria\nocupant els territoris àrabs conquerits en el moment d’aquella ofensiva.\nTampoc ningú no s’imaginava que la regió cauria en la situació que ha viscut\ndes de llavors com a conseqüència d’una guerra tan curta. Els Estats Units,\nIsrael i les monarquies àrabs es felicitaven per la derrota de Nasser i del\nnacionalisme àrab: de fet, aquesta va accelerar l’emergència de l’islamisme\npolític i l’afirmació de la resistència palestina.\nMai com ara la recerca de noves fonts d'energia no ha estat tan urgent.\nPetroli, carbó i gas contribueixen al reescalfament del planeta, sobretot\nels dos primers. A més, un bon nombre d’experts estimen que les reserves de\ncombustibles fòssils no duraran més de quaranta o cinquanta anys. Deu anys\namunt deu avall, el problema de l'energia del futur no es resoldrà\nfàcilment. Tot esperant, el preu del petroli no para de créixer... Però hi\nImperi, estratègies i conflictes.\nAl voltant de cinc llibres que ofereixen un retrat de la guerra moderna,\ntant en la vessant tècnica, conceptual i filosòfica.\nI Danilo Kis o l’art de la mentida real.\nRetrat d’un novel·lista injustament ignorat malgrat que tot sembla indicar\nque va ser un dels més importants, un d’aquells escriptors tan estranys que\nno va deixar que la passió per la forma exclogués la seva voluntat d’ampliar\nel nostre coneixement del món.\nLa història del Congo –incloent-hi la segona guerra mundial– revela la\nfragilitat de la construcció de l'Estat però també la feblesa de\nl'arrelament de la consciència nacional i democràtica.\nPublicat per Jordi Vila Tuneu a 14:37 0 comentaris Enllaços a aquest missatge\nANTIANGLADA Agafarien les armes\nper Francesc Arnau i Arias\nJo, que només sóc una miqueta racista, estic impressionat de fins a quin\npunt l'Anglada i els seus han pogut arribar a manipular la gent de Vic. El\nseu és el vot de la ignorància, i a Vic hi ha molts ignorants. Tants com\nper haver-li donat quatre regidors al seu partit neofeixista i mal\nanomenat Plataforma per Catalunya.\nM'impressiona que el Cuní i la Rahola, personatges televisius de moda, es\ndeixin arraconar d'aquesta manera pels enviats de l'Anglada. De què té\npor, en Cuní?\nTambé m'impressiona la timidesa amb què reacciona la part de la societat\nvigatana i osonenca que se sent representada per les opinions que publica\n"El 9 Nou". No haurien de presentar l'Anglada com a un "triomfador" de les\neleccions. No haurien de rebatre-li les seves males intencions com si\nfossin opinions polítiques.\nEm sembla escandalós que un senyor que es diu Nàsser Auquiad Labraimi,\nassessor jurídic de l'executiva de ERC-Vic, amb la seva submissió,\nconscient o inconscient, pugui arribar a trobar normal que, en alguna\nbiblioteca pública d'Osona, tinguin el "Mein Kampf" d'Adolf Hitler.\nNo em sembla suficient que ara algun columnista del setmanari "El 9 Nou"\nreconegui que, fa sis anys, un grup de ciutadans i ciutadanes de la\ncomarca ja vàrem intentar il·legalitzar la PxC, que encara es deia\n"Plataforma Vigatana". Els mateixos que aleshores deien que intentar una\nquerella criminal contra l'Anglada i els seus era fer-los propaganda, ara\nsón els qui reaccionen tan tímidament.\nTenim proves suficients per poder tornar a posar una querella criminal\ncontra l'Anglada de manera que, amb el Codi Penal vigent a la mà, i sense\nnecessitat de recórrer a l'antidemocràtica Llei de Partits Polítics,\nqualsevol partit neofeixista sigui il·legalitzat.\nDurant, abans i després de la campanya electoral, l'Anglada ha demostrat,\nen tots els sentits, que el seu partit és racista, xenòfob i nazi. Ha dit\nde tot; i a aquestes alçades, en aquest país ja sabem que, qui es pensa\nque ho pot dir tot, tard o d'hora acaba pensant que ho pot fer tot.\nEls Anglades que fins ara hem conegut sabem que no han dubtat, arribat el\nmoment, a agafar les armes i a metrallar el poble i després a internar els\nsupervivents en camps de concentració. Això haurien de tenir-ho en compte\nels capitalistes i aprenents de bruixots que l'estan promocionant. Per\naixò, i perquè, com deia Bertolt Brecht, "el monstre sempre és viu i a\npunt de sortir del ventre de la bèstia" cal que fem alguna cosa, ara que\npotser encara hi som a temps, abans que l'Anglada s'atreveixi a lluir, a\nla vista de tothom, la pistola que, avui, es veu obligat a portar amagada.\nPublicat per Jordi Vila Tuneu a 14:36 1 comentaris Enllaços a aquest missatge\nNo és cert que Núria Pòrtulas estigui en llibertat. No ho està.\nL’únic que ha fet l’Audiència Nacional espanyola ha estat una\noperació de maquillatge destinada a treure’s la pressió social del\ndamunt i, de passada, fer un favor a Joan Saura i a Joan Boada,\nconseller i director general d’Interior, respectivament, que temps\nenrere es declaraven enemics aferrissats de la Llei antiterrorista,\nper ser contrària als Drets Humans, i que ara l’apliquen fins i tot\nvulnerant la presumpció d’innocència de les persones. Aquest és el\ncas de Núria Pòrtulas, una noia contra la qual Saura i Boada han\nestat incapaços d’aportar la més mínima prova que permeti retenir-la\na la presó després d’haver-la presentat com una perillosíssima\nfabricant de bombes. Estem parlant, per tant, d’una farsa que es fa\nencara més palesa en la flagrant contradicció entre l’informe del\nfiscal, que explicita que “no hi ha perill de fugida”, i el fet que\nno se li permeti sortir de l’Estat tot obligant-la a presentar-se\ncada dia al jutjat de Girona. Cosa que significa que ni tan sols no\npodrà fer una casolana ascensió al cim del Pedraforca, ja que el\nmarge de temps no li ho permetria.\nEl pla dels dèspotes, és clar, és que un dia, davant la manca de\nproves, el cas sigui arxivat en silenci i que la gent oblidi els\nnoms de Saura i Boada com a responsables de l’empresonament i de\nl’escarni d’una persona innocent. Però s’equivoquen. El que han fet\nés tan greu que els serà impossible eludir-ne les conseqüències\nmediàtiques. On són les bombes, senyors Saura i Boada? On són les\nproves que havien de tancar vint anys Núria Pòrtulas a la presó? Què\nhipòcrites i que covards. Quines nàusees que em produeix el fet de\nsaber que hi ha gent així al govern del meu país. Estem parlant de\ndues persones que pertanyen a ICV, un partit que fa proclames sobre\nels Drets Humans cada deu minuts i que, alhora, no té escrúpols a\naplicar una llei que fins no fa gaire deien que els vulnerava. Qui\nens ho havia de dir: la immaculada ICV al servei del vell Tribunal\nde Orden Público franquista rebatejat com Audiència Nacional... Deu\nser que no hi ha principi prou sòlid que resisteixi el seu afany de\nPublicat per Jordi Vila Tuneu a 14:36 0 comentaris Enllaços a aquest missatge\nEl Cas Albert Garcia, fotògraf.\nMOSSOS I MÉS MOSSOS...DETENEN A UN PERIODISTA\nUs enviem el manifest que hem redactat per a demanar\nl'absolució d'Albert Garcia Gallego, fotògraf que serà\njutjat properament a causa d'unes investigacions\npolicials que fan referència a una acció de denúncia\nsocial on ell estava exercint la seva tasca\nUs agrairíem que en fessiu difusió, així com trobar el\nvostre recolzament de cara al judici.\n657.97.05.28 Albert G.G.\n696.65.32.23 Ivan Miró\nPer la Llibertat d’Expressió i l’Absolució de l’Albert\nEl passat 19 de maig de 2005 l'Albert Garcia Gallego,\nfotògraf del barri de Sants, membre de La Burxa i de\nBarrisants.org, col•laborador de mitjans com El Punt,\nVilaweb, Diagonal, La Directa, i afiliat al Sindicat\nde Periodistes de Catalunya, va ser detingut per la\nsecció número 6 de la Brigada Provincial d'Informació\nEn aquell moment, tant el detingut com el seu advocat\nen cap moment van ser informats de quins fets van\nmotivar la detenció, exceptuant una declaració\ninformal d'un dels policies en que s'afirmava tenir\nuna empremta seva vinculada a un fet ocorregut feia\nany i mig. No va ser fins al dia següent, quan va\npassar a disposició judicial, que es va saber\nl'acusació policial: violació de propietat\nprofessional, coaccions, amenaces i danys. Després de\ndeclarar davant la jutgessa, el jove va sortir en\nllibertat amb càrrecs. El jutjat de Guàrdia havia\nmantingut coaccions, amenaces, i danys.\nLa detenció feia referència a una acció pública de\ndenúncia que es va realitzar al febrer de 2004 a la\nseu de la constructora Integral de Aparcamientos S.A.\narrel de les amenaces que van rebre els i les\nhabitants d'una casa okupada del barri de Sants\ndesprés que dita constructora comprés la finca.\nL'Albert, com en moltes altres ocasions, va ser-hi\npresent fent fotografies. La policia basa la seva\ndetenció en una empremta trobada en una octaveta que\nes repartí en aquella acció.\nHavent passat més de dos anys de la detenció, la data\ndel judici serà el proper 12 de juliol. La petició\nfiscal és de 1 any de presó per coaccions, 18 mesos de\npena multa per danys i una indemnització de 660 euros.\nA més, en els darrers sis mesos, l’Albert ha rebut\nconstants pressions i intimidacions de mans del Cos de\nMossos d’Esquadra, no només durant l’exercici de la\nseva feina, sinó també en la seva vida privada. Per\naquest motiu, s’ha presentat una querella que ja s’ha\nDavant d’aquest judici, volem manifestar la nostra\npreocupació vers determinades actituds policials de\ncoacció cap a la llibertat d’informació, així com el\nnostre ple recolzament cap a l’Albert. Ens trobem\ndavant d’un dels darrers casos d’assetjament policial\nde la Brigada d’Informació cap a professionals de la\ncomunicació vinculada als moviments socials,\nassetjament que en cap cas hauria de ser ratificat\njudicialment. Per tot això, demanem l’absolució\nd’Albert Garcia Gallego.\nPublicat per Jordi Vila Tuneu a 14:35 0 comentaris Enllaços a aquest missatge\nL'actuació del grup valencià Al Tall, amb corals de Sant Feliu, per\ncommemorar els 300 anys de la batalla d'Almansa, un dels plats forts del\nLA SETENA EDICIÓ DEL CULTURAVIVA COMBINA LA REIVINDICACIÓ AMB LA MILLOR\nMOSTRA DE LA CULTURA POPULAR D'ARREU DELS PAÏSOS CATALANS\nLa Coordinadora d'Associacions per la Llengua catalana (CAL) ha\npresentat la setena edició del Culturaviva aquest matí al Palau Falguera\nde Sant Feliu de Llobregat, ciutat que acollirà del 15 al 17 de juny\naquesta diada festiva i reivindicativa. El Culturaviva és el festival\nitinerant que cada any omple els carrers d'una ciutat de la millor\nmostra de la cultura popular d'arreu dels Països Catalans. L'objectiu\nd'aquestes jornades és donar un impuls a la llengua i la cultura\ncatalanes en la població on es realitza i a tot el radi limítrof de\npoblacions, prenent com a referent les jornades que es fan des de fa uns\nanys a altres territoris de llengua catalana, com poden ser el Tirant de\nRock al País Valencià o l'Acampallengua a les Illes. El portaveu de la\nCAL, David Vila, ha remarcat que "es tracta d'una trobada per compartir\nexperiències entre els diferents territoris dels Països Catalans". Ha\nexplicat que s'ha escollit Sant Feliu perquè "és un dels 25 nuclis que\nté la CAL i per l'interès que han mostrat les entitats del municipi que\ns'hi ha involucrat des d'un primer moment". Així mateix, ha manifestat\nque l'objectiu principal del Culturaviva és "posar fí a la\nmenysvaloració de la cultura catalana i acostar-la a la gent,\nespecialment als nous catalans que acaben d'arribar". En aquest sentit,\nha insistit en la necessitat que "la llengua catalana, que ens\nidentifica com a poble, sigui realment necessària i es converteixi en\nuna eina de cohesió". També s'ha referit a la commemoració dels 300 anys\nde la Batalla d'Almansa, que tindrà el seu protagonisme en aquesta\nedició del Culturaviva amb un espectacular concert del grup valencià Al\nTall el 15 de juny. Així, Vila ha recordat que "l'11 de setembre de 1714\nno exisitiria sense el 25 d'abril de 1707" i ha afegit que "no es tracta\nde celebrar una derrota sinó d'aprendre dels errors del passat amb\nl'objectiu d'exercir el dret a l'autodeterminació". És per aquest motiu\nque la Plataforma pel Dret a Decidir (PDD) intervindrà en les jornades\nper explicar la iniciativa que han endegat de recollir signatures per\nreclamar la potestat dels parlaments dels Països Catalans de convocar\nEl programa del Culturaviva 2007\nEl coordinador del programa i membre de la CAL de Sant Feliu, Joan\nLorenzo, ha desgranat les diferents activitats que es realitzaran en el\nmarc del Culturaviva 2007. Ha explicat que es va decidir que les\njornades duressin tres dies perquè "hi havia moltes entitats\ninteressades i no podíem encabir les seves propostes en un sol dia".\nLorenzo ha revel·lat que divendres serà el dia amb un contingut més\nreivindicatiu amb el pregó de l'humorista Toni Albà, el parlament de\nl'historiador Oriol Jonqueras i, finalment, l'actuació del grup Valencià\nAl Tall, que actuarà amb la Coral Crescendo de Sant Feliu. El dissabte\nhi haurà mostra d'entitats a la Plaça de la Vila durant tot el dia i un\nmunt d'activitats per al públic infantil, com ara teatre i tallers de\ncastellers. La cultura popular tindrà un gran pes en la programació de\ndissabte amb la cercavila de gegants, esbarts i grallers i un correfoc\namb diferents colles que passarà pel centre de la ciutat, com a grans\nreclams. El concert de Marcel Caselles i la Principal de la Nit i\nAramateix clourà la jornada. El 39è Concurs Nacional de Sardanes serà un\ndels plats forts del darrer dia del Culturaviva, com també la\ndemostració d'estelladors de Torrelles de Llobregat, que no s'ha vist\nmai a Sant Feliu. La mostra de construccions humanes amb els Castellers\nde Sant Feliu i els Falcons de Barcelona o el concert de Cesk Freixas\nsón algunes de les propostes més destacades.\nEl cantant Marcel Caselles anima a la gent a assistir-hi\nEl cantant Marcel Caselles ha tancat el torn de parlaments assegurant\nque "és un gran plaer tocar al Culturaviva" i ha deixat clar que la "CAL\nno és ningú, però ho som tots" per posar de manifest que la defensa de\nla llengua i la cultura catalanes és cosa de tots. En aquest sentit ha\nanimat a la gent de la comarca a què vinguin i gaudeixin de la millor\nmostra de la cultura popular del país.\nPublicat per Jordi Vila Tuneu a 14:34 0 comentaris Enllaços a aquest missatge\nEl Català fora de la WEB d'en Buenafuente\nLA LLENGUA CATALANA DESAPAREIX DE LA WEB D'EN BUENAFUENTE\nL'humorista i presentador Andreu Buenafuente ha presentat fa pocs dies\nla nova versió del seu lloc web. La nova plana del comunicador reusenc\nha sorprès, però no per la seua especial innovació, ni per un gran\ndisseny, ni per aportar res de nou més enllà d'un diari més o menys\npersonal. Ha sorprès perquè Andreu Buenafuente ha decidit eliminar\ncompletament la presència de la llengua catalana a la seua pàgina web.\nI és que l'anterior versió de la web sí permetia l'opció de ser llegida\nen català. De fet, i tal i com informa el diari digital directe!cat,\nl'anterior plana del presentador no és que disposés de versió catalana,\nsinó que estava feta en català i permetia l'opció de ser traduïda al\ncastellà. Ara, en canvi, la web està exclusivament en castellà. L'única\npresència o record del català que queda a la plana web del presentador\nreusenc és la imatge que ara mateix hi ha al seu text més recent. Amb un\nirònic "Que no surti d'aquí", Buenafuente presenta, en castellà, uns\nnous monòlegs d'El Terrat, la seua productora.\n"Que no surti d'aquí", com el català. Que no surti del seu reducte\nlocal. I és que l'Andreu ja està a una altra dimensió comunicativa. Amb\nel seu "Buenafuente" de la televisió espanyola Antena 3. Que no surti\nd'aquí, Andreu. Ara ja no necessitaves tenir la web en català. Ara ja no\nsortirà més d'aquí, doncs.\nPublicat per Jordi Vila Tuneu a 14:33 0 comentaris Enllaços a aquest missatge\nCorreus electronics per donar a coneixer les vost...


BCNMediaLab » Experiencies 01\nLloc: Facultat de Comunicació de la Universitat Pompeu Fabra (Tànger, 140). Aula 55.309\nEl proper 25 de gener celebrarem una nova sessió del BCNMediaLab. Iniciem així una sèrie de trobades dedicades a compartir les experiències de periodistes que han emprès projectes de tot tipus. Creiem que els seus testimonis poden ser de gran valor ara que tants periodistes busquen noves sortides professionals fora dels mitjans.\nMicroperiodismos: Per a iniciar el cicle hem convidat a Eva Dominguez, periodista i docent que ha coordinat l’edició del llibre Microperiodismos: Aventuras periodísticas en internet (UOC) que en breu veurà la llum. Es tracta d’un recull de 13 projectes online creats per periodistes independents. Eva ens explicarà què tenen en comú tots aquests projectes.\nLa trobada se celebrarà de nou a la Facultat de Periodisme de la Pompeu Fabra (Roc Boronat 138). Podeu apuntar-vos-hi omplint aquest formulari.


La Tramun reunirà diumenge més de 600 ciclistes - Diari de Girona\nLa Tramun reunirà diumenge més de 600 ciclistes\nÉs una prova oficial de l'UCI MTB Marathon Series i està integrada a la Copa Catalana de Marató\n10·10·19 | 15:57\nLa prova s'ha presentat aquest migdia a l'Ajuntament Ajuntament de Girona\nLa regidora d'Esports de l'Ajuntament de Girona, Eva Palau; el director de La Tramun, Francesc Ferragutcasas, i el responsable del circuit, Fidel Freixes, han presentat aquest migdia la 21a edició de la cursa de ciclisme de muntanya La Tramun, que tindrà lloc aquest diumenge, dia 13 d'octubre.La prova formarà part de les UCI Marathon Series, està integrada a la Copa Catalana de Marató i aplegarà més de 600 esportistes.\n"La Tramun és una de les millors curses del món, no només pel territori sinó també per l'organització, amb feina ben feta i una coordinació pública i privada excel·lent", ha assenyalat la regidora Eva Palau. Una de les característiques que denota la transcendència de la cursa és la participació d'especialistes de ciclisme de tot el món. Concretament, enguany correran més de 30 noies competidores amb títols al seu palmarès i ciclistes destacats com com el campió de bike marathon Sebastien Carabin o el campió d'Europa 2018 i bronze en el Campionat del Món de bike marathon Alexey Medvedev.\nEl recorregut de La Tramun començarà a Sant Esteve d'en Bas i arribarà a Girona -concretament al Pavelló de Fontajau- després de 72 quilòmetres, 2.200 metres de desnivell positiu i 2.500 metres de desnivell negatiu. Les inscripcions per participar a la prova tancaran aquesta nit, a les 23.59 h.


PINNAE | Ja tenim els guanyadors de la promoció del concert d’avui The Sey Sisters\nJa tenim els guanyadors de la promoció del concert d’avui The Sey Sisters\nUn cop més, s’han realitzat els sortejos promocionals dels concerts del Festival de Música i Veu, aquesta vegada per al magnífic concert The Sey Sisters que tindrà lloc avui diumenge a les 19h al Fòrum Berger Balaguer de la Fundació Pinnae a Vilafranca del Penedès.\nÀngela Vidal, Gabriel Santolaria, Clara Sardà i la Maria Teresa Maldonado han estat els afortunats guanyadors d’aquesta promoció. L’Àngela Vidal podrà gaudir de 2 entrades gratuïtes per un concert vibrant, ple de força i emoció amb un dels conjunts vocals més emblemàtics del moment per haver participat mitjançant les nostres xarxes socials comentant la pregunta de quin vincle familiar unia aquestes tres meravelloses veus. Són tres germanes. El sorteig de 2 entrades pel concert s’ha realitzat entre totes les persones que han comentat aquesta publicació. Moltes gràcies a tots els participants!\nD’altra banda, s’han sortejat 2 CD’s del primer treball discogràfic de les germanes Sey anomenat Let Freedom Ring i que ens presentaran avui en concert, acompanyades pel pianista i saxofonista Albert Bartolomé. Aquests discs aniran a les cases de Clara Sardà i Maria Teresa Maldonado. També s’ha sortejat el sopar doble al Cèntric, gastro-bar de Vilafranca i que ha tocat a Gabriel Santolaria. Tant els CD’s com el sopar s’ha sortejat entre totes les persones que han adquirit entrades anticipades pel concert. Enhorabona a tots i esperem que gaudiu d’aquest valor afegit que desprèn el Festival de Música i Veu.\nRecordem que encara podeu adquirir entrades a través del portal www.topticket.cat i la mateixa taquilla abans de començar el concert. No us perdeu un inèdit i fantàstic espectacle amb l’espectacular trio de veus negres del moment.


alesplaces! | Actualitat\nLa plaça Joan Oliver acollirà, per segon any consecutiu, el projecte alesplaces!Si bé, en l’edició 2018 alesplaces va proposar unes activitats per esbrinar què i qui passava a la plaça, i què agradaria què hi passés en aquesta, enguany l’objectiu és portar a terme alguna de les idees que es van recollir.\nAixí del 10 de maig al 17 de juny, es podrà participar en un seguit d’activitats a la plaça Joan Oliver, que han preparat les diferents comissions de treball formades per veïns i veïnes del barri de Can Bassa.\nLa volta al món en 77 jocs! Els infants de l’espai Kanalla de Can Bassas tenen un repte: aconseguir recollir 77 jocs tradicionals d’arreu del món i amb aquests preparar una tarda de jocs tradicionals d’arreu. Ho aconseguiran? Vine a descobrir-ho el dimarts 11 de juny a partir de les 17.30 h i si t’animes a participar a la recollida de jocs posa’t en contacte amb el Centre Cívic Can Bassa i t’explicaran com fer-ho (fins al 30 de maig)\nEls joves del projecte Binomis s’han enrampa’t sobre rodes. Els divendres 10 i 17 de maig i 7 de juny, la plaça es converteix en un taller de construcció de rampes per a skates i scooters, t’animes a fer-los un cop de mà? El 10 i 12 de juny podràs probar-les! ( a partir de les 17 h)\nEls alumnes de l’EMI, Celestí Bellera, Marta Estrada i Carles Vallbona tornen a plantejar experiments científics per aprendre i passar-ho bé. Posa’t en òrbita tindrà lloc el dimecres 5 de juny a les 16.30 h. Ep no et perdis el planetari!\nEl dijous 13 de juny a les 17 h, la plaça esdevindrà un gran escenari on hi passaran malabars, es faran equilibris impossibles, i apareixaran personatges de tota mena… No et perdis La plaça a escena, on tu pots ser el protagonista de l’espectacle!\nI com a cloenda final, el 17 de juny a les 17 h vine a donar la Benvinguda a la Granota de Can Bassa , la plaça es convertirà en una gran bassa on els jocs d’aigua formaran part de la benvinguda de la Granota al barri.\nCom ja sabeu, alesplaces! promou accions socioculturals a diferents places de la ciutat, dutes a terme per entitats de lleure, centres oberts, associacions i col·lectius de joves dels barris i de la ciutat així com escoles, instituts i altres agents educatius, socials i culturals. Amb aquestes accions, alesplaces! vol contribuir a enfortir els vincles entre la ciutadania i les entitats de Granollers.\nL’equip d’alesplaces! ha estat preparant amb molt de carinyo les activitats d’aquesta nova temporada i vol agrair la implicació de totes les persones i col·lectius dels barris que s’han interessat pel projecte. Les activitats d’enguany tindran lloc entre el 17 de maig i el 13 de juliol, concretament a les places de Sant Miquel, Calderón de la Barca i Llibertat, sempre en horari de tarda. Com és costum, seran gratuïtes i obertes a tothom.\nLes novetats comencen amb l’activitat Estenoplaça, un seguit de tallers de fotografia estenopeica en què es treballarà amb càmeres fotogràfiques casolanes, fetes amb diferents elements fàcils de trobar. El primer dia (dimecres 17 de maig, de 16:45 a 18:45 h) es dedicarà a la construcció de les càmeres (amb caixes de sabates com a principals element), i durant el segon i el tercer dia (dimecres 24 i 31 de maig, de 16:45 a 18:45 h) es faran grups per anar a fer fotografies de la plaça i del seu entorn. Posteriorment s’anirà al laboratori fotogràfic del Centre Cívic Jaume Oller a revelar-les i finalment se’n farà una exposició el dijous 15 de juny al mateix centre cívic.\nEn la línia de l’any anterior, els instituts Bellera, EMT i Marta Estrada han estat preparant-se pel Posa’t en òrbita, que proposa fer una volta pel sistema solar sense sortir de la plaça (Sant Miquel), per conèixer les peculiaritats dels planetes mitjançant petits experiments científics. Els alumnes i les persones col·laboradores us esperen el divendres 2 de juny, a partir de les 17.00 h, a la Plaça de Sant Miquel.\nUna altra proposta molt engrescadora és l’Emmapa’t: posa’t el barri a la butxaca, on els participants exploraran el barri de Sant Miquel i els voltants a través de jocs, desxifraran missatges, caçaran llocs, traçaran rutes i crearan mapes… Us esperen per anar a la caça dels tresors del barri! Podeu consultar les dates concretes a l’apartat activitats. Es farà una festa de cloenda el dijous 13 de juliol, de 18 a 20 h.\nFinalment torna el nostre curiós Artefacte d’alesplaces!, ple de sorpreses de les quals es poden extreure activitats esportives, jocs infantils o, fins i tot, acabar amb una guerra d’aigua a la plaça! No us ho perdeu i veniu a descobrir-ho els dies 5, 7, 12 i 14 de juny, de 17.30 a 19.30 h, a diferents places de la ciutat.\nVist això, us animem a apuntar-vos i… Ens veiem a les places!\nEn aquest final de temporada volem felicitar la comunitat d’alesplaces 2015! Entre tots i totes hem omplert d’accions amb contingut educatiu i cultural algunes de les places de Granollers. Molt agraïts per la vostra participació al projecte: sense vosaltres no haguéssim pogut fer-ho!\nUs deixem amb un petit recull fotogràfic de les activitats que s’han fet i us encoratgem que l’any que ve participeu en aquest projecte educatiu a l’entorn de l’espai públic!


Ciutat Sostenible i Saludable – Ajuntagent\nPropera Campanya del Banc de Sang i Teixits de Catalunya a Sant Boi – 21 i 22 de març\nDes del Departament de Salut Comunitària ens fan arribar la informació de la propera Campanya de Donació de Plasma i Sang del Banc de Sang i Teixits de Catalunya a Sant Boi, que es durà a terme els propers 21 i 22 de març, a Can Massallera. L’Ajuntament de Sant Boi dona suport a les campanyes del Banc de Sang i vol encoratjar tota la ciutadania a participar d’aquesta gran […]\nAutor Comunicació Interna Publicat el 14 març, 2022 1 comentari a Propera Campanya del Banc de Sang i Teixits de Catalunya a Sant Boi – 21 i 22 de març\nXWEBÛN. Sigues qui vols ser, Exposició a la BJRiB, i Processos artístics, gènere i drets humans, Espai de diàleg on ens conviden!\nDes de Cooperació, Solidaritat i Pau, ens fan arribar la informació d’aquesta exposició que avui ja es pot visitar i de l’espai de diàleg de divendres per si ens hi volem inscriure. Xwebûn, sigues qui vols ser, és una mostra de peces artístiques elaborades per dones i infants refugiats al Kurdistan, fruit del projecte Titularts impulsat per Creart i Ciemen. Es podrà visitar a la Biblioteca Jordi Rubió de Sant […]\nAutor Comunicació Interna Publicat el 8 març, 2022 Deixa un comentari a XWEBÛN. Sigues qui vols ser, Exposició a la BJRiB, i Processos artístics, gènere i drets humans, Espai de diàleg on ens conviden!\nActualització de la informació sobre el PIO, punt d’informació especialitzat per a possibles sol·licitants d’asil\nDes de la Unitat de Cooperació, Solidaritat i Pau, Mediació i Restauració Comunitària ens envien aquesta informació perquè la compartim amb companys i companyes de l’Ajuntament. El PIO és el Punt d’Informació i Orientació sobre protecció internacional adreçat a persones sol·licitants d’asil i refugiades, que mantenim en el marc del conveni de col·laboració amb la Comissió Catalana d’Ajuda al Refugiat. Des de la darrera informació que s’anunciava la creació del […]\nAutor Comunicació Interna Publicat el 7 març, 2022 Deixa un comentari a Actualització de la informació sobre el PIO, punt d’informació especialitzat per a possibles sol·licitants d’asil\nEstrenem la Campanya “No és culpa meva” d’Obertament\nDes del Departament de Salut Comunitària ens fan arribar la informació sobre aquesta nova campanya que es va estrenar ahir, dia 1 de març. És fruit del treball de la Taula de Salut Mental i la col·laboració de l’Ajuntament amb entitats de gran potencial. Entre totes i tots podem incidir i també ajudar a moltes persones que estan patint una patologia mental o un problema de benestar emocional, així com […]\nAutor Comunicació Interna Publicat el 2 març, 2022 2 comentaris a Estrenem la Campanya “No és culpa meva” d’Obertament\nTaller de Creu Roja “Com enfortir el sistema immunitari”\nLa Creu Roja organitza el taller “Com enfortir el sistema immunitari”. En aquest espai es tractaran diferents temes com ara: quina alimentació, exercici i descans ens ajuden a reforçar el nostre sistema immunitari, com podem pal·liar els símptomes i la importància de la vacunació. Al cartell adjunt trobareu tota la informació referent a les inscripcions.\nAutor Comunicació Interna Publicat el 24 gener, 2022 Deixa un comentari a Taller de Creu Roja “Com enfortir el sistema immunitari”\nCampanya de donació de sang i plasma a Sant Boi\nEl Banc de Sang i Teixits de Catalunya juntament amb l’Ajuntament de Sant Boi aposten, des de fa temps, per les campanyes de donació a la ciutat, degut a la necessitat diària que es genera als nostres centres sanitaris de sang i dels seus derivats, per atendre tota la patologia i casuística hospitalària. Iniciem l’any amb donacions de sang i de plasma: Donació de plasma: dilluns 17 de gener, de 9.30 a 14.00 i de 16.00 a […]\nAutor Comunicació Interna Publicat el 13 gener, 2022 Deixa un comentari a Campanya de donació de sang i plasma a Sant Boi\nDonació de Sang – 27 de desembre\nEl Banc de Sang i Teixits de Catalunya juntament amb l‘Ajuntament de Sant Boi aposten, des de fa temps, per les campanyes de donació a la ciutat, degut a la necessitat diària que es genera als nostres centres sanitaris de sang i dels seus derivats, per atendre tota la patologia i casuística hospitalària. Durant les festes de Nadal hi haurà la jornada de: Donació de sang: dilluns 27 de desembre, de de 10 a 14 i de 17 […]\nAutor Comunicació Interna Publicat el 21 desembre, 2021 Deixa un comentari a Donació de Sang – 27 de desembre\nCampanya de donació de sang a la Fira de la Puríssima 2021\nEl Banc de Sang i Teixits de Catalunya participarà a la Fira de la Puríssimade Sant Boi! Amb motiu de la 75ena Fira de la Puríssima de la ciutat, el Banc de Sang i Teixits de Catalunya, amb el suport de l’Ajuntament de Sant Boi i de la Creu Roja Sant Boi, posarà una Unitat Mòbil els dies 7 i 8 de desembre a l’Av. Baldiri Aleu (Parc de la Muntanyeta). Aquesta acció és una nova oportunitat per […]\nAutor Comunicació Interna Publicat el 3 desembre, 2021 Deixa un comentari a Campanya de donació de sang a la Fira de la Puríssima 2021


Èxit de la 1a edició del Figueres Talent\nProp de 450 persones han passat per la 1a edició del Figueres Talent, celebrada al nou auditori de Caputxins del 16 al 18 d'abril.\nEl divendres va ser el dia que va comptar amb més assistents, un total de 228, mentre que el dijous van haver-hi 118 inscrits i el dissabte 96.\nAlguns dels ponents més destacats que s’han pogut escoltar al llarg d’aquests tres dies han estat el coaching Victor Küppers, tres dels membres de la família Lee (Dídac, Simon i Fermin), l'escriptor i director del CCCB Vicenç Villatoro, l'escriptor Màrius Serra o l’expert en noves tecnologies Isidro Navarro. D’entre els emprenedors locals, destaquen les intervencions de la dissenyadora de moda Celia Vela, la directora de l’Institut d’Estudis Dalinians, Montse Aguer, o el director del Festival Internacional del Circ Ciutat de Figueres, Genís Matabosch.\nA banda de les ponències, les jornades també han comptat amb el talent d’altres personalitats locals, com ara el cuiner Marc Joli, que va presentar un postre especial per al Figueres Talent: La figa de Figueres; les actuacions musicals de Cèlia Pallí i Crossing; la ballarina figuerenca Laura Macias o les pintures en directe fetes pels artistes Pau Morales i Alba Falgarona (La Wäwä), que passaran a formar part del fons del Museu de l’Empordà. El treball de Xavier Pascual, director de Promo Arts Music, i la Xarxa d’Emprenedores Competents (XEC) també va ser reconegut per l’organització, que va valorar les trajectòries d’ambdós amb un guardó.\nUn dels altres propòsits d'aquestes jornades ha estat la potenciació de les xarxes socials. L'ús de l'etiqueta #FigueresTalent durant els tres dies de jornades a Twitter ha recollit 506 tuits de 121 usuaris. Pel que fa a la xarxa social Instagram, la mateixa etiqueta durant els tres dies ha aconseguit 115 posts de 35 usuaris. D'entre les imatges publicades cada dia s’ha fet un sorteig al restaurant Cal Músic Taverna de Marc Joli, que ha guanyat la fotografia de Ramon Costa (@Ramon7Costa).\nEls ponents del dissabte, que van intervenir en càpsules de cinc minuts, van ser votats pels assistents. La més votada va ser Georgina Regàs, fundadora del Museu de la Confitura de Girona. També es va fer un sorteig entre els votants per un àpat al restaurant Antaviana, que ha guanyat Ramon Domingo.\nL’Ajuntament de Figueres es mostra molt satisfet amb els resultats d’aquesta primera edició del Figueres Talent. La regidora de Difusió i Màrqueting de Ciutat, Mar Casas, explica que “l’equip de govern, després d’aquesta experiència tan positiva i la bona acollida que ha tingut, té la intenció de repetir i treballar en una segona edició”.


La Comunitat Valenciana, l’autonomia que més tarda a pagar els proveïdors - À Punt\nLa Comunitat Valenciana, l’autonomia que més tarda a pagar els proveïdors\nVa tardar 58,49 dies a efectuar els pagaments als proveïdors, 20 més que la mitjana estatal.\n24 d'octubre 2018 - 01:35\nLa Comunitat Valenciana és l’autonomia que més dies va tardar a pagar els proveïdors el mes d’agost, amb una mitjana de 58,49, per la qual cosa supera en 20 dies la mitjana estatal. La segueixen Cantàbria (55,7), Catalunya (49,7), Extremadura (45,75) i La Rioja (40,22).\nEl període mitjà de pagament a proveïdors (PMP) de les comunitats autònomes es va situar el passat mes d’agost en 38,13 dies, la qual cosa suposa un increment de 4,82 dies en relació amb el juliol.\nL’índex més baix a l’agost va ser el de Galícia, amb 14,11 dies de període mitjà, per davant d’Andalusia (20,66), les Canàries (21,61) i el País Basc (23,49).\nSegons l’informe que publica el Ministeri d’Hisenda, la ràtio d’operacions pagades de les comunitats autònomes va ser de 27,58 dies i les de pendents de pagament de 48,20, amb un augment de 7,99 dies.\nD’altra banda, el deute comercial de les autonomies va ser de 3.987,4 milions d’euros, el 0,33 per cent del PIB nacional, la qual cosa suposa un descens del 0,30 respecte al juliol, amb 11,8 milions d’euros.\nEn el cas de l’administració central, la mitjana de pagament a proveïdors a l’agost va ser de 49,7 dies, igual que al juliol, mentre que el dels fons de la Seguretat Social es manté invariable en 24,8 dies.


Girona registra tretze contagis i manté un repunt de casos per segon dia consecutiu - Diari de Girona\nGirona registra tretze contagis i manté un repunt de casos per segon dia consecutiu\nCatalunya també confirma un augment de casos i de defuncions · El Ministeri de Sanitat xifra catorze defuncions en els últims set dies\nariadna sala acn 23.06.2020 | 22:18\nResidents del sociosanitari de Lloret de Mar, que ja no té cap cas de coronavirus · Corporació de Salut del Maresme i la Selva\nResidents del sociosanitari de Lloret de Mar, que ja no té cap cas de coronavirus\nL'últim balanç del Departament de Salut d'ahir va registrar tretze nous contagis a la Regió Sanitària de Girona, una xifra que va a l'alça per segon dia consecutiu, amb quatre casos més que l'últim informe i que ja ha provocat la malaltia a 7.067 persones des de l'inici de la pandèmia. També es va registrar una defunció més que eleva el còmput total a 805. A més, ja s'han donat 2.717 altes hospitalàries.\nD'altra banda, el sociosanitari de Lloret de Mar va donar ahir l'alta a l'últim pacient ingressat per la covid-19 amb el resultat negatiu de la prova PCR que se li va practicar. El centre ha anunciat que la residència, que a mitjans d'abril va arribar a comptar amb 38 pacients i divuit treballadors contagiats, ja es podrà adherir a la categoria de centre verd.\nDurant el pic de la pandèmia el centre va haver de posar en marxa un pla de sectorització per tal de mantenir els pacients afectats separats dels que no tenien la malaltia. No va ser fins el dijous passat quan es van tornar a permetre les visites de familiars. La situació a l'hospital de Blanes, d'altra banda, es manté intalterada amb un pacient ingressat amb coronavirus. Des de l'inici de la pandèmia el centre ha hospitalitzat 118 persones pel virus.\nPel que fa a les dades de Catalunya, els contagis i les defuncions també van anar en augment després d'una caiguda ja esperada coincidint amb l'efecte del cap de setmana. Les funeràries van reportar ahir sis noves defuncions i 83 nous casos, amb unes xifres globals de 12.523 víctimes i 70.617 contagis. D'entre les víctimes, 6.835 persones han mort en hospital o en centre sociosanitari, 4.091 ho han fet en una residència i 794 al domicili, mentre que les no classificades per falta d'informació són 803.\nFins ara hi ha hagut 4.128 persones ingressades greus, una de nova en les últimes 24 hores, i actualment en són 60, una menys que en el balanç de dilluns.\nEn les residències de gent gran, hi ha 14.924 casos confirmats, tres més que les dades facilitades per Salut en l'últim balanç. A més, 826 professionals de residències estan aïllats per sospita o confirmació, 133 menys que l'última xifra que Salut havia facilitat.\nEl Ministeri de Sanitat va comptabilitar en l'últim balanç d'ahir una nova mort per coronavirus que situa la xifra en 28.325, i va xifrar en catorze les defuncions en els últims set dies. Pel que fa als nous contagis, es van diagnosticar 108 casos el dia anterior, la majoria dels quals a l'Aragó, amb 45 positius, seguida de Madrid, amb 25, i Catalunya, amb 15. En total hi ha deu comunitats que no van registrar cap nou cas.\nPel que fa als casos diagnosticats els últims set dies, Madrid i Catalunya lideren les xifres, amb 508 i 500 nous casos respectivament, i a tot el territori se n'han detectat 1.7877 de nous.\nEls últims catorze dies s'han confirmat 3.811 nous positius, en aquest cas majoritàriament a Catalunya (1.223) i Madrid (1.183), seguits de molt lluny de Castella i Lleó (274) i Castella-La Manxa (238).\nDurant l'última setmana s'han ingressat 151 pacients a hospitals pel coronavirus, la majoria a Madrid, amb 72 casos, i a molt lluny Castella i Lleó, amb 23 ingressos. A Catalunya se n'han efectuat catorze. A més, el balanç xifra en tretze les persones ingressades en unitats de cures intensives.\nCatalunya registra tres noves morts i 74 nous casos positius per Covid-19.\nSalut convocarà «competitivament» la plaça de direcció de l'AQUAs.


Brussel·les mira cap a les pensions privades per fer front a l’envelliment de la població | Món Empresarial\nPer Món Empresarial el 24 d'octubre de 2019 Des de Brussel·les\nEl projecte, ja aprovat per les tres institucions el passat juny, té com a objectiu donar “més opcions” a les persones que vulguin estalviar per a la seva jubilació i, alhora, impulsar el mercat de les pensions individuals i alleujar els sistemes de pensions públics. Actualment, segons la Comissió Europea, el 27% dels europeus entre 27 i 59 anys s’ha subscrit a un producte de pensions.\nActualmen, segons la Comissió Europea, el 27% dels europeus entre 27 i 59 anys s’ha subscrit a un producte de pensions\nI quina és la diferència entre aquests plans de pensions paneuropeus i els tradicionals? Doncs purament pràctica: els PEPP estaran disponibles a tots els països de la UE amb unes normes comunes, mentre que els plans tradicionals només es poden utilitzar dins del país de contractació i, a més, estan regits per les lleis nacionals. El seu principal avantatge, per tant, té a veure amb la mobilitat. I és que qualsevol ciutadà podrà contractar un pla de pensions paneuropeu i transferir-lo, ja que a tot arreu de la UE estaran regits per les mateixes normes, obligacions de transparència, regles d’inversió i portabilitat. El que vol dir que, en definitiva, es podrà seguir contribuint al PEPP tot i el desplaçament.\nAixí, amb aquesta eina, tant els europeus com les empreses podran escollir entre plans de pensions de tota Europa, que seran oferts per les companyies d’assegurances, bancs, empreses d’inversió i gestors d’actius. Amb aquest nou instrument també es busca de millorar l’accés a fons privats, ja que, actualment, el mercat està molt fragmentat i les normes hi són molt poc uniformes; segons la Comissió, la falta de desenvolupament d’un mercat a escala europea fins ara ho impedia. Un exemple: mentre que a països com Holanda, hi ha un important accés a pensions privades, en d’altres estats això és pràcticament inexistent. A Espanya, sense anar més lluny, se segueix considerant un instrument minoritari, enfront d’altres eines d’estalvi.\nSobre qui podrà accedir a aquest tipus de pla, la Comissió Europea afirma que estarà a l’abast de tothom: treballadors assalariats, autònoms, persones a l’atur o estudiants; però, sobretot, ciutadans que viuen o han viscut a més d’un estat membre, ja que es podran emportar amb ells el seu propi fons de pensions, sense més complicacions. També podrà ajudar els autònoms que estiguin coberts per un pla de pensions nacional.\nAmb aquest nou instrument també es busca de millorar l’accés a fons privats, ja que, actualment, el mercat està molt fragmentat i les normes hi són molt poc uniformes\nGràcies a l’augment de l’oferta, a més, els seus preus seran més baixos i, per tant, serà més fàcil de poder-s’hi acollir. Brussel·les adverteix, però, que els PEPP no tracten de substituir els plans de pensions nacionals públics ni els fons privats, sinó que busquen de complementar-los. Els clients tindran dret a canviar de promotor, també a nivell internacional després d’un període de cinc anys, amb un recàrrec baix, no superior al 0,5%.\nLa mateixa llibertat que tindran els consumidors per accedir als plans de pensions paneuropeus, també la tindran els promotors que els promocionen, ja que podran vendre PEPP en diferents estats membres: així podran posar en comú actius amb més eficàcia i arribar a tots els consumidors de la UE. Segons el vicepresident encarregat de Serveis Financers, Valdis Dombrovskis, es “podran canalitzar estalvis cap a inversions a llarg termini”. L’Executiu comunitari calcula que, gràcies a aquest instrument, es podria doblar el creixement del mercat dels plans de pensions i que, amb el valor dels actius gestionats, es podria arribar als 2,1 bilions d’euros pel 2030, enfront dels 0,7 bilions actuals.\nAra bé, aquest nou instrument encara no ha entrat en vigor: encara ha de ser ratificat per totes les institucions, i es calcula que no es posarà en marxa fins a aproximadament el 2021. L’Eurocambra va votar força dividida la proposta. Mentre que liberals i populars hi van donar suport, els socialdemòcrates van preferir abstenir-se i els Verds hi van votar en contra. L’eurodiputat Ernest Urtasun va justificar el seu vot al·legant que cal defensar, per sobre de sistemes privats, “un sistema de pensions públic i de qualitat, que garanteixi unes prestacions suficients per a la ciutadania”, en un intens debat intern a l’Eurocambra sobre el nou instrument.\nArticle anteriorEntrevista a Marianne Thyssen, Comissària europea d’Ocupació, Afers Socials i Mobilitat Laboral\nArticle següent Costos laborals unitaris: com a mesura de la competitivitat


CESAR CAMPENSINA (TARRINES)\nAliment complet humit per gossos de raça petita a partir dels 10 mesos d'edat. Tarrina amb textura de paté amb trossos de carn, vitamines i minerals, sense colorants ni aromatitzants artificials, sense sucre. El Multipack inclou 6 packs. Cada minipack inclou 4 tarrines de 150 grams, sent: 1 de Gall d'Indi i bou, 1 de pollastre i verdures, 1 de bou amb pasta i pastanaga i 1 de xai amb pèsols\nAliment complet humit per gossos de raça petita a partir dels 10 mesos d'edat. Tarrina amb textura de paté amb trossos de carn, vitamines i minerals, sense colorants ni aromatitzants artificials, sense sucre. El Multipack inclou 3 packs. Cada minipack inclou 8 tarrines de 150 grams, sent: 2 de Gall d'Indi i bou, 2 de pollastre i verdures, 2 de bou amb pasta i pastanaga i 2 de xai amb pèsols\nAliment complet humit per gossos de raça petita a partir dels 10 mesos d'edat. Tarrina amb textura de paté amb trossos de carn, vitamines i minerals, sense colorants ni aromatitzants artificials, sense sucre.\nCESAR CAMPESINA MULTIPACK (3 caixetes, cada caixeta 8 tarrines x 150gr) CESAR CAMPESINA MULTIPACK (6 caixetes, cada caixeta 4 tarrines x 150gr) CESAR CAMPESINA GALL INDI I BOU (14 tarrines de 150 grams) CESAR CAMPESINA POLLASTRE I VERDURES (14 tarrines de 150 grams)


BALANÇA DE FUSTA – La Carpa\nInici / PER PETITS / I CONTINUEM / MOTRICITAT FINA / BALANÇA DE FUSTA\nQuins són més pesats?\nEl pes total dels blocs dels dos costats és idèntic. Però, individualment, no són gens iguals. Es diferencien per mida, pes i color. Depenent de com col·loqueu els blocs, pujarà o baixarà.\nEs tracta de col·locar els blocs de manera que es mantingui l’equilibri entre ambdós costats de l’escala. El que suposa un repte és situar-los d’una manera no estàndard. Jugar amb aquests blocs és molt beneficiós. Millora el pensament lògic, així com la capacitat de diferenciar diferents mides, formes i colors. Hi participa tot el cos mentre es juga amb la bàscula i els blocs, contribuint així al desenvolupament de la motricitat fina.\nL’escala no està pintada. L’empresa Bajo s’assegura que cada joguina tingui un element de fusta sense cap capa de pintura perquè els nens puguin conèixer, veure i sentir l’estructura de la fusta.\n38 cm x 8 cm x 15 cm\nquantitat de BALANÇA DE FUSTA\nSKU: 124881 Categoria: MOTRICITAT FINA


eleccions catalanes 27S: Albiol compara Mas amb Maduro per ignorar el poder financer | Catalunya | EL PAÍS Catalunya\nAlbiol compara Mas amb Maduro per ignorar el poder financer\nEl candidat del PP prefereix la immigració hispanoamericana abans que la musulmana, “que considera que les dones són mobles”\nMataró 19 SET 2015 - 13:35\tCEST\nXavier García Albiol, al mercat de Cerdanyola de Mataró. Quique García EFE\nEl candidat del PP, Xavier García Albiol, ha equiparat Artur Mas amb Nicolás Maduro, president de Veneçuela, i amb Pablo Iglesias, el líder de Podem, per menysprear l'alerta llançada aquest divendres per la banca sobre la seva intenció de replantejar-se la seva presència a Catalunya si es declara la independència. “Dir que pot passar per sobre del poder financer és més propi de Maduro o de Pablo Iglesias que d'un dirigent europeu”, ha deixat anar Albiol, que al mateix temps ha celebrat el comunicat de les entitats bancàries. “És la primera vegada que la banca es pronuncia de forma tan clara”, ha afegit.\nAlbiol ha continuat amb el seu atac a Mas i l'ha acusat d'haver “perdut el nord” i de “tenir la barra i la poca vergonya” de posar en perill els estalvis de la gent. Amb tot això, el candidat ha demanat al president català “que es relaxi” i ha considerat que “no es mereix seguir al capdavant del Govern ni un dia més”.\nPreguntat sobre la decisió de la banca ètica de desmarcar-se de la posició de la resta d'entitats financeres, Albiol ha subratllat que “cadascú pot fer el que vulgui amb els seus diners” i ha apostat “per tenir entitats solvents a Catalunya”, referint-se als grans bancs signataris del comunicat.\nAcusa Mas de “fomentar la immigració musulmana”\nEn una visita al mercat de fruita del barri de Cerdanyola de Mataró, una zona de la ciutat amb forta presència d'immigrants, Albiol ha parlat obertament aquest dissabte, per primera vegada en campanya, de la immigració, un assumpte que li ha donat fama pels seus comentaris de caire xenòfob. El candidat ha assegurat que aposta per potenciar la immigració de persones d'origen hispanoamericà per sobre d'altres com els de cultura musulmana per la proximitat de valors, cultura i llengua. “És més fàcil entendre's amb una persona que té al mateix nivell un home i una dona, que no pas amb aquells que consideren que les dones són mobles”, ha incidit Albiol. “No em sembla admissible que una persona vagi amb la cara tapada i a sobre hàgim d'adaptar-nos als seus costums”, ha afirmat.\nEl candidat popular també ha acusat Artur Mas de “fomentar la immigració musulmana” per interès i d'integrar-los amb el català “perquè no existeixi el castellà com a llengua de comunicació”. En aquesta línia, també ha carregat contra la fundació Nous Catalans, a qui ha acusat directament d'“adoctrinar musulmans”.


Caldereta de llamàntol, recepta deliciosa | Factor Gastronòmic\nIngredient principal / Peix i marisc / Caldereta de llamàntol\nDificultat mitja, Més d'1 hora, Peix i marisc\t4\nEm sumo a tots aquells gastrònoms i gastrònomes que han fet pública la seva predilecció pels llamàntols, també coneguts com a llobregants en diversos indrets de la costa catalana, respecte tota la resta de crustacis, especialment de la llagosta. Certament, la dificultat que presenta el llamàntol per extreure la carn de les pinces i trencar la seva clova per accedir al desitjat i mengívol interior han acabat popularitzant de forma exagerada la llagosta, crustaci també excel·lent però no tan saborós com el primer. Cuinat de forma tradicional, en una caldereta i acompanyat d’un sofregit a base de ceba, all, tomàquet, pebrot verd i l’imprescindible picada, hom pot descobrir l’autèntic sabor del llamàntol, especialment si es tracta de llamàntol del mediterrani, infinitament més bo que el canadenc, l’americà o el que pugui arribar a casa nostra provinent d’altres indrets del planeta. El llamàntol del mediterrani és més gran, blavós, carnós, d’aspecte salvatge i prominent. D’un gust francament exquisit i, si no fos perquè els seus cosins germans de l’Atlàntic s’hi assemblen tant, gairebé podríem pensar amb els ulls tapats que es tracten de dos espècies de crustacis diferents. Si en teniu l’ocasió, escolliu llamàntols de la nostra costa. Haureu de rascar-vos la butxaca, però el record que us deixarà la caldereta us farà oblidar ben aviat el que us havien costat.\n2 llamàntols d’uns 500-600 g\n2 tomàquets de pera mitjans ratllats\n1 litre d’aigua mineral natural\n1 c.s. de julivert picat\nLa salsa o coral dels llamàntols, (la bosseta de color marró que tenen al cap, sota el cervell)\n15 g d’ametlles torrades\n15 g d’avellanes torrades\n1 got de Brandi\n2 llesques de pa sec\nPreparació de la caldereta de llamàntol\nSeparar el cap del cos dels llamàntols. Tallar l’extrem de la cua i separar les pinces grans del cap. Obrir el cap per la meitat, amb compte de no trencar res i retirar la salsa (el coral) que farem servir per fer la picada. Recuperar tot el suc que vagi sortint i reservar-lo amb els trossos de llamàntol.\nEn una caldereta posar oli d’oliva de forma generosa i, quan estigui ben calent, saltar els trossos de llamàntol durant 5 minuts. Reservar.\nAl mateix oli, sofregir la ceba tallada molt fina amb la caiena. Quan comenci a estar daurada, afegir l’all picat. Quan estigui també enrossit, incorporar el pebrot verd tallat en macedònia i seguir sofregint fins que el pebrot també estigui daurat.\nIncorporar el tomàquet ratllat i deixar que s’evapori l’aigua que portava.\nRetirar la caiena, posar tot el sofregit en un vas per la batedora elèctrica i triturar-ho bé.\nTornar a posar el sofregit triturat a la caldereta, afegir els trossos de llamàntol i cobrir amb l’aigua.\nApujar el foc i, quan comenci a bullir, baixar-lo al mínim i coure 10 minuts.\nMentrestant, per fer la picada, picar tots els elements menys el brandi en un morter fins obtenir una pasta ben fina. Deixatar-la amb el brandi.\nPassats els 10 minuts, incorporar la picada a la caldereta de llamàntol, salpebrar molt lleugerament i acabar de coure 5 minuts més.\nApagar el foc i deixar reposar la caldereta de llamàntol a temperatura ambient durant un mínim de 4 a 5 hores.\nPassat aquest temps, escalfar de nou la caldereta a foc molt lent, sense deixar que bulli. Tastar-la i rectificar de sal i pebre si cal.\nPer servir la caldereta de llamàntol, disposar torrades de pa sec al fons de cada plat i servir la caldereta al damunt.\nArròs de carxofes i mongetes tendres\nDe 30 min a 1 hora, Dificultat mitja, Llegum, Peix i marisc\nDe 30 min a 1 hora, Dificultat baixa, Verdura i amanides\nBaba ganoush, mutabal o crema d’albergínies\nDificultat baixa, Dolços, Menys de 30 min\nXocolata desfeta tradicional\nDificultat baixa, Llegum, Menys de 30 min\n24 Desembre, 2017\t@ 13:26\nEs una recepte molt fàcil i la veritat queda molt bona, nomès cal tenir tots els ingredients preparats fer molt bé la picada i el sofregit, gràcies per compartir’ho, els nadals ho faig algunes vegades i si en sobra que no es gaire el cas, en guardo el caldo i faig un arrosset bonissím\n23 Gener, 2018\t@ 22:02\nHola Lola! Moltíssimes gràcies pel comentari. La veritat és que hi ha coses que no cal fer-les gaire complicades perquè quedin boníssimes. 🙂\n15 Desembre, 2018\t@ 20:11\n16 Desembre, 2018\t@ 10:55\nMoltes gràcies pel comentari Dolors! Me n’alegro molt que t’hagi quedat tan bona. 🙂\n2019 © Tots els drets reservats


Poeta Per Un Dia: de març 2007\nDeterminisme o lliure voluntat\nUn dels temes que més em preocupa, (i darrerament tinc capacitat per a preocupar-me de molts temes,... que diguin que els homes no podem ser multi-tasca), és la dicotomia entre determinisme i lliure voluntat. És a dir, malgrat que, en aparença, ens movem en la direcció que nosaltres volem, no hi ha, en realitat, una força suprema (diguem-ne destí, o divinitat, o causalitat, o força còsmica) que ens guia, molt sútilment, cap allà on ella vol? I no parlo del determinisme entès com a fatalisme, en el que, fem el que fem, des del naixement que portem un petit nan a les espatlles que ens dirigeix amb una brida a les dents i amb un tapa-ulls a banda i banda del cap. Parlo de què, a partir d'un present (que vivim) i d'un passat (que hem viscut), el futur esdevé un sequitur, una direcció lògica inescapable. Amb aquesta reflexió, però, no invento la sopa d'all. En podreu trobar coses aquí amb abundància. Jo, particularment, al llarg de la vida he sofert una sèrie de coincidències o de casualitats tan peculiars que m'han dut a inclinar-me cap a aquesta tendència filosòfica, m'han conduït a rumiar sobre la insostenible lleugeresa de la vida (amb permís del Kundera per la transgressió). Un pas més endavant i ja estaríem parlant del tema Matrix, i aquí us emplaço cap el blog germà del company Antitot, vdeviolencia, que trobareu enllaçat aquí a la dreta.\nPublicat per Poeta per un dia a 6:37:00 p. m. 4 comentaris:\nTensió i deformació\nAvui seré breu, només una reflexió: si apliquem una força sobre un cos (físic, o metafísic) ens apareix una deformació, de manera que el cos s'amotlla a la força aplicada. Quan deixa d'actuar aquesta força o tensió, poden passar dues coses: el cos pot recuperar la seva forma original, i llavors diem que ha tingut una actitut el·làstica; o el cos pot romandre deformat permanentment, i en aquest cas indiquem que el comportament ha estat plàstic. Moltes vegades, però, les dues coses passen alhora, de manera que ens apareix una certa deformació permanent que no acaba de recuperar-se mai del tot o que recupera de manera molt lenta i progressiva (llavors diem que el component viscós és significatiu). Tot això, obviament, pot aplicar-se a les relacions personals, i d'aquí el motiu de la reflexió. Pensem si sóm més el·làstics, plàstics o viscosos....\nPublicat per Poeta per un dia a 1:35:00 p. m. 4 comentaris:\nSi els éssers humans fóssim de dues dimensions, la nostra forma seria la d'un cercle. I el nostre moviment, generat per l'atzar, ens portaria d'una banda a l'altra de la geografia del pla pel que ens mouríem. Sovint ensopegaríem amb altres cercles, de diferents tamanys i colors, altres éssers humans de diversa trajectòria. Moltes vegades passaríem de llarg, com a molt compartiríem un lleuger fregament tangencial. En algunes ocasions, però, els cercles s'intersecarien, s'introduirien l'un dins de l'altre (i no em refereixo a qüestions purament sexuals, si bé aquestes també farien acte de presència). El moviment aleatori dels cercles intersecants continuaria actuant, però, i no sobre el conjunt agrupat, sinó sobre cada cercle individual. El temps d'intersecció estaria regit, doncs, pel mateix atzar que governava l'espai intersecat. Els arcs i les sagetes, en circumstàncies molt especials, formarien un caleidoscopi de colors.\nPublicat per Poeta per un dia a 1:35:00 p. m. 6 comentaris:\nNo costa gaire d'admetre que, realment, la raó engendra monstres. I no només la raó, sinó també el record, l'esperança, l'angoixa, la por. Sota el llit no hi ha mai res que no sigui un grapat de pols i volves dels mitjons però, si volem, podem fer-hi aparéixer el monstre més terrible que la nostra imaginació pugui dibuixar. Només cal que ens estirem sobre el llit i abaixem la barrera. Només cal que desinhibim aquells pensaments que durant el dia, amb la llum i la claror, portem arraconats al fons de les circumvolucions cerebrals. Llavors els monstres creixen, ens inunden, se'ns mengen de viu en viu però només una miqueta, de manera que l'endemà poguem tornar a jugar a ser Déus i a crear-los del no res, o d'un grapat de pols i de volves dels mitjons. I, ben pensat, som nosaltres els monstres de Déu? Ens creà Ell també de pols i volves de mitjons, un dia en el que abaixà la barrera de les seves pors particulars? Hi ha algun procediment, legal, per a desfer-nos de la raó i aniquilar d'una revolada tots els monstres? És més, si eliminem els monstres, podrem menjar-nos les seves galetes? Si nosaltres som els monstres de Déu i, alhora, també esdevenim creadors dels nostres propis monstres a sota el llit, poden els nostres monstres de sota el llit crear, al seu torn, més i més monstres, en una espiral monstruosa que arriba a l'infinit? Un monstre dins un monstre dins un monstre dins un monstre.....\nPublicat per Poeta per un dia a 6:29:00 p. m. 3 comentaris:\nHan existit pressions considerables per a defensar l'equidistància espiritual d'aquest blog i mantenir, així, l'equilibri entre la claror i la foscor. Per tant, convé dedicar unes línies als Altres.\nL'eterna lluita entre el bé i el mal esdevé, sovint, efímera, transparent. Deixa de ser un intercanvi de cops d'espasa i de trident, un entortolligament d'ales sedoses i ales membranoses, de banyes i cabells rinxolats, per a convertir-se en una abstracció, en un simple concepte, en una idea. Els actors desapareixen en un esclat de llum i el camp de batalla, desert, només soporta el pes de les ombres dels convenis socials, d'una particular educació, d'una cultura que, dins l'edat geològica del planeta, només és un breu badall de fragilitat infinita.\nPublicat per Poeta per un dia a 4:30:00 p. m. 3 comentaris:


L’origen del lloc fou un poblat ibèric o un castell protohistòric (entre el primer mil·lenni a.C i la conquesta romana).\nMés al nord del casc antic de la vila, asseguda damunt d'un turó, l'equip que realitzà la Carta Arqueològica de Catalunya descobrí un parell de jaciments en terrenys erms, zona de bosc sobre una carena entre dos barrancs, la cronologia dels quals podria datar-se entre 5500 i 2200 a.c. L'estat de conservació és dolent i no s'observen restes d'estructures arquitectòniques, encara que en un es trobà ceràmica superficialment.\nL'explicació rau en el seu fàcil accés i en ser zones molt afectades per la guerra civil: hi ha nombroses trinxeres, amuntegament de pedres, refugis, projectils… També es troben restes d'indústria lítica tallada sobre sílex en algun altre turó.\nTot això seria suficient per explicar les arrels ibèriques del topònim que són, segons Enric Aguadé i Sans a "Topònims ibèrics": (KAR/KER/KOR (roca alta) + BE (sota) + ER (barranc) + A (el/la). KOR-BE-ER- A, té el significat de el barranc, sota la roca alta. El poble esta situat a la ribera del riu Sec, el qual, passa als peus de la serra de la Vall de la Torre, tota ella coronada per roques pelades de conglomerat amb la mateixa estructura que les "montserratines".\nUna altra versió la trobem al llibre de Pere Balañà i Abadia “Els noms de lloc de Catalunya”, segons el qual derivaria del mot llatí corvus ”lloc o niu de corbs", mentre que l'afegit d'Ebre és derivat del llatí Iberus, potser procedent del basc: nom propi de lloc.\nAquesta tesi se suportaria en l'heràldica: el corb és el símbol principal de l'escut de la vila, almenys des de l'edat mitjana fins a l'època actual. Apareix representat en un dels capitells d'una galeria del segle XIII i que ara està exposada dins de l’església vella, en la façana principal de l'església vella (1804), dins d'un medalló, damunt la porta d'entrada i dels atributs de la càtedra de Sant Pere, patró de la parròquia i també en els vells rentadors públics, popularment coneguts com la Font. Hi ha qui diu que podrien tenir el seu origen en uns banys de l'època romana, però manquen els fonaments arqueològics i/o científics per a sostenir l'afirmació.\nS'ha atribuït a Corbera un origen àrab, però Juan Agustín Ceán Bermúdez (1749-1829), pintor, historiador i crític il·lustrat d'art espanyol, creu que Corbera és l'antiga Corbion dels cossetans, nucli dels pobles íbers confederats, aliats dels cartaginesos contra els romans. Assetjada per Caius Terenci Varró cap al 182 a.c., durant la segona guerra púnica.\nEls nostres avantpassats ens han deixat un llegat valuós que moltes vegades desconeixem o no li donem la importància merescuda. Molts cops hem donat l'esquena al nostre patrimoni i no hi ha hagut la sensibilitat social necessària per a conservar-lo. Durant molts anys el nostre patrimoni històric i cultural s'ha anat degradant i, en alguns casos, destruint.\nQualsevol intent d'esbrinar el nostre passat, de conèixer una mica millor la nostra història, al cap i a la fi recuperar la memòria col·lectiva d'un poble, no és més que la voluntat ferma d'afermar qui som i d'on venim per poder, sòlidament, decidir cap on volem anar.\nCorbera d'Ebre apareix per primera vegada en document escrit l'any 1153, citat a la carta de donació del castell de Miravet, cedit per Ramon Berenguer IV als templers. No es coneix, però, la carta de poblament de Corbera que podria datar-se cap a finals del segle XII. Si més no, d'aquesta època són les úniques restes del castell desaparegut que encara es conserven: les pedres d'una esplèndida galeria, els capitells de la qual estan decorats amb la creu de l'Ordre del Temple.\nEl 1317 la jurisdicció de Corbera i la resta de la Batllia de Miravet van passar als hospitalers i des d'aleshores formaren part de la castellania d'Amposta.\nLa població està situada a la vall del riu sec, entre les serres de Cavalls i de La Fatarella, antiga via històrica cap a l'Aragó que també serveix d'enllaç amb les terres baixes de la Ribera d'Ebre. I per aquesta situació estratègica la vila ha estat destruïda en diferents ocasions.\nEl 1463, a la guerra contra Joan II, l'arquebisbe de Tarragona, Pere d'Urrea, reduí «per combat i amb força d'armes» Corbera, partidaria de la Generalitat de Catalunya. També va compartir amb la resta de la comarca els trasba lsos de la guerra dels Segadors. Durant la guerra de Successió les tropes franco-castellanes ocuparen la vila definitivament el 6 de febrer de 1707.\nElPoble Vell descansa al cim d’un turó a 337 metres d’alçada; on una muni ó de cases en runes donen constància d’allò que fins 1938 va ser la vila de Corbera d’Ebre. Allí descansa el seu símbol, l’església de Sant Pere des d’on es poden contemplar les abruptes muntanyes de la Serra de Cavalls i Pàndols i gran part del terreny que va ser l’escenari principal dels 115 dies d’enfrontament que va durar la batalla.


Carrers reconvertits en zones de vianants els caps de setmana\nPaterna convertix en zona de vianants alguns carrers els caps de setmana per a facilitar la distància social\nEl Comité de Desescalada estudiarà la conversió de més carrers si fora necessari\ndilluns, 4 de maig 2020 - 18:45h\nEl carrer major serà peatonal els caps de setmana | Ajuntament de Paterna\nL'Ajuntament de Paterna, en l'Horta de València, tallarà al trànsit el carrer Major del nucli urbà i el carrer del Corretger en Tàctica durant els caps de setmana per a facilitar el distanciament social i la mobilitat dels veïns i evitar aglomeracions en els dies de major afluència.\nLes mesures, que ja han sigut aplicades este cap de setmana, han sigut acordades pel Comité municipal de Desescalada en coordinació amb la Policia Local de Paterna per a augmentar els espais per als vianants de la ciutat en aquelles zones més transitades i incrementar la seguretat veïnal en els passejos, la pràctica deportiva i les eixides amb menors i majors.\nDe moment, el Comité ha decidit intervindre en estes dos vies, però anirà estudiant, a mesura que avance la desescalada i sobre la base del Pla de Mobilitat Urbana i el disseny de la ciutat, la conversió en zona de vianants temporal de més carrers si fora necessari per a garantir el màxim espai públic per als veïns i veïnes.\nEstos caps de setmana per als vianants, en els que queda garantit l'accés de residents als seus garatges, se sumen a altres mesures adoptades pel Comité de Desescalada com la senyalització del sentit de la marxa en les principals vies de passeig i zones de 'running' de la ciutat i el reforç de la neteja, la desinfecció i la seguretat en els espais més freqüentats per la població en esta primera fase de desescalada.\nAmb la implantació d'estes primeres mesures, el Comité de Desescalada pretén tindre controlada i coordinada la desescalada del municipi i anar adaptant les mesures del Govern d'Espanya a la realitat pròpia de la ciutat al mateix temps que ajuda a la població i als diferents sectors econòmics a reiniciar l'activitat en les màximes condicions de seguretat sanitària.


Certificacions energètiques | Rehabilitacions Lopicrac\nC/Nàpols 318 (cantonada carrer Industria)\nMatins 9h - 14h\nTarda 15h - 18h\nPisos, cuines i banys\nPladur i cartró guix\nRehabilitacions LopicracCertificacions energètiques\n¿Cóm obtenir el certificat energètic?\n1 – visita a l’habitatge per prendre mesures i dades necessàries per desenvolupar la certificació.\n2 – redacció de l’informe del certificat mitjançant el programa específic per a això.\n3 – visar o registrar la certificació en el col·legi d’ aparelladors.\n4 – tramitació i presentació del certificat visat , pel col·legi , davant estaments oficials ( ICAEN ) amb un terme de validesa de 10 anys.\n5 – presentació al client de l’informe i etiqueta que proporciona l’ICAEN , en un període de temps màxim des de la 1a visita de 5 dies hàbils.\nObligatorietat per a la obtenció del certificat d’eficiència energètica\nDes de l’1 de juny de 2013 es obligatori un certificat d’eficiència energètica per a llogar o vendre una vivenda o local.\nNova construcció 1 de novembre de 2007\nGrans Rehabilitacions 1 de novembre de 2007\nVentes y lloguer 1 de juny de 2013\nEdificis públics > 500 m2 1 de juny de 2013\nEdificis públics entre 500-250 m2 9 de juliol de 2015\nEdificis públics llogats >250 m2 31 de desembre de 2015\nEdificis privats freqüentats per públic > 500 m2 1 de juny de 2013\nResponsabilitat dels tècnics certificadors en eficiència energètica\nPodem dir que les obligacions principals del tècnic certificador són:\nDonar-se d’ alta en el registre de tècnics certificadors habilitats per l’ICAEN.\nRealitzar les proves , comprovacions i inspeccions necessàries per confirmar l’autenticitat de la informació contingut al certificat.\nRealitzar recomanacions de millora d’eficiència energètica que siguin tècnicament viables i rendibles econòmicament.\n¿Cóm serà l’etiqueta d’eficiència energètica?\nL’etiqueta s’inclourà en tota oferta dirigida a la venda o lloguer de l’edifici o part d’aquest. Cal també transferir el certificat, original en el cas de venda o còpia en cas de lloguer, amb la resta de documentació de l’immoble al nou propietari.\nPer als edificis ocupats per les autoritats públiques i que siguin freqüentats habitualment pel públic , amb una superfície útil total superior a 250 m2, exhibiran l’etiqueta d’eficiència energètica de forma obligatòria , en un lloc destacat i ben visible.\n105€ + IVA (Barcelona ciutat)(tases i visats inclosos)\nPer a més informació, contacti amb nosaltres per visita tècnica gratuïta,\no truqui al 93.533.09.00\nEn marcar aquesta casella, l'usuari declara haver llegit i estar d'acord amb les condicions expressades en l'“AVÍS LEGAL” i la “POLÍTICA DE PRIVACITAT” d'aquesta web.


Otero de Sanabria: un poble de Zamora de 26 habitants amb una estació d'AVE\nLes obres de l'estació costaran més de quatre milions d'euros\nActualització: 21.02.2017 - 11:50\nEncara no se sap quan es construirà, però el Ministeri de Foment espanyol ha decidit que Otero de Sanabria, un poble de la província de Zamora de 26 habitants, tindrà una estació d’AVE en la línia que uneix Madrid i Galícia. El cost de les obres serà de 4,2 milions d’euros.\nOtero de Sanabria és en una de les zones de densitat de població més baixa de l’estat espanyol. És un poble tan petit que no té ni farmàcia ni bar. Els qui hi viuen van sempre al poble del costat, Palacios de Sanabria (263 habitants), a comprar i a fer-hi qualsevol activitat.\nLa comarca de Sanabria sencera, a la qual pertanyen tots dos pobles, té una població lleugerament superior a la de Roda de Ter, 6.500 habitants. Les ciutats grans de més a la vora, Zamora i Ourense, són a 107 quilòmetres i a 135 quilòmetres de distància.\nFins ara, Tardienta (Osca), d’un miler d’habitants, era el poble més petit amb parada d’AVE. En aquest cas, en la línia que uneix Barcelona i Madrid, concretament en el tram entre Osca i Saragossa. Vuitanta-un quilòmetres de suposada gran velocitat que van costar més de 200 milions d’euros. Els trens no hi poden circular a més de 170 quilòmetres per hora.\nVegeu imatges d’Otero de Sanabria en aquest piulet del diari Expansión:\nLos 26 vecinos de Otero de Sanabria, en Zamora, tendrán estación de #AVE. Costará 4,2 millones de euros https://t.co/b7uzLkrWN8 pic.twitter.com/AvGOWXwsvz\n— elEconomista.es (@elEconomistaes) 30 de novembre de 2016\nI el diputat d’ERC Gabriel Rufián comparant la situació d’Otero de Sanabria amb la de Vic


El PSM-EN i Aralar manifesten la voluntat de presentar-se conjuntament a les europees\nUna delegació del partit basc assistirà als actes del 33è aniversari del PSM-EN\nLa Federació PSM-Entesa Nacionalista (formada pel PSM de Mallorca, el PSM de Menorca i l'Entesa Nacionalista i Ecologista d'Eivissa) i el partit basc Aralar han manifestat avui a Palma la voluntat de presentar-se conjuntament a les properes eleccions al Parlament europeu, que se celebraran el dia 7 de juny. El secretari general del PSM-EN i portaveu de la Federació, Biel Barceló, i el vicecoordinador d'Aralar, Jon Abril, acompanyats pel diputat del PSM-EN de Menorca Eduard Riudavets i per Maribel Castelló, membre de l'Executiva d'Aralar, així ho han anunciat en una roda de premsa que ha tingut lloc a la seu dels nacionalistes mallorquins.\nBiel Barceló ha informat que el PSM-EN ha arribat a un preacord amb Aralar, amb el Bloque Nacionalista Galego i amb la Chunta Aragonesista per conformar una candidatura dels partits nacionalistes i sobiranistes, de caràcter progressista, d'arreu de l'Estat espanyol. Al seu torn, Aralar, el BNG i la CHA han acordat presentar-se també amb ERC (amb qui el PSM-EN també manté converses). Barceló és partidari que tots aquests partits "respectin aquells acords preexistents" per tal de sumar el major nombre possible de socis. En aquest sentit, Jon Abril ha explicat que l'acord inicial d'Aralar amb ERC "vol anar més enllà, i reunir a més forces polítiques d'esquerra nacionalista i sobiranista" sota quatre eixos: la defensa d'una Europa que accepti la seva diversitat cultural i lingüística, una Europa transparent i democràtica, una Europa sostenible i una Europa amb política exterior pròpia. "Aquests quatre eixos coincideixen amb la política que defensa el PSM-EN, i la nostra voluntat és que també estigui present en aquesta nova coalició", ha dit.\nBiel Barceló ha recordat que el passat Congrés del PSM-EN va aprovar la proposta de crear una coalició dels partits de l'Aliança Lliure Europea, oberta a altres partits nacionalistes i progressistes: "érem l'única força política que aleshores defensava aquesta coalició, i ara la proposta està quallant". El passat CDP del PSM-EN, celebrat el passat dimecres, va facultar l'Executiva dels nacionalistes a negociar la participació del PSM-EN en la nova candidatura que s'està configurant.\nAcord "anti natura" entre PP i PSOE al País Basc\nJon Abril també s'ha referit a l'acord signat entre el PP i el PSOE al País Basc, que ha facilitat l'elecció, avui de matí, d'una diputada del PP com a presidenta del Parlament de Vitòria i que possibilitarà la investidura del socialista Patxi López com a nou lehendakari. Abril ha dit que es tracta d'un acord "que difícilment es pot entendre", i que "ningú no pot imaginar un Govern balear PP-PSOE, ni que Zapatero sigui investit amb els vots de Rajoy". L'ha qualificat d'acord "anti natura", que "va en contra de la majoria sociològica basca, que és majoritàriament abertzale" i que només ha estat possible gràcies a la "llei antidemocràtica que és la llei de partits", que "ha exclòs 100.000 vots de ciutadans bascos".\nA més, ha criticat el contingut d'aquest pacte PP-PSOE perque inclou "polítiques totalment antisocials", perquè "no recull ni una sola mesura per afrontar la crisi" i perquè va "en contra de les polítiques lingüístiques" favorables a l'euskera, de manera "obsessiva". "El PP és el gran guanyador. El PSOE ha regalat un xec en blanc al PP", ha dit. Biel Barceló ha coincidit "totalment" amb l'anàlisi d'Aralar, i ha assenyalat que "el preu que pagarà el PSOE anirà més enllà del País Basc". I ha afegit que, amb aquest pacte, "la credibilitat del PSOE quan critica el PP queda bastant en entredit".\nFinalment, Abril ha apuntat que, en aquesta nova situació política a la Comunitat Autònoma Basca, Aralar ha de "liderar l'oposició des de posicions des de l'esquerra i el nacionalisme, amb la consolidació de l'espai de la nova esquerra abertzale que aposta exclusivament per les vies pacífiques i civils".\nLa delegació d'Aralar està de visita a Mallorca per a participar en els actes de celebració del 33è aniversari del PSM-EN, que es faran demà dissabte a Alaró.�


2015-2016 | donespolitecniques\nFiled under 2015-2016 …\nTaller: Reparat millor que nou! Allargar la vida a petits electrodomèstics de la llar\nEl projecte Reparat millor que nou és un servei de suport i assessorament gratuït als ciutadans per tal que es puguin reparar ells mateixos alguns aparells i objectes. El projecte s’emmarca dins de l’estratègia global de l’Àrea Metropolitana de Barcelona (AMB) de promocionar la reparació d’objectes i els mercats d’intercanvi com a mecanismes per evitar la generació de residus Aquest … Continua llegint →\nRecordatori: demà, “La projecció de la carrera professional. El valor del Networking”\nUs recordem que demà dia 14 d’abril, a les 18:30h, a la Sala Capella de l’ETSEIB ens trobarem a la propera sessió Afterwork del CDP. La Laia Garriga, enginyera industrial, CEO de dues empreses del grup All Now Corporation S.L. i CEO d’Ukko Global Trade Solutions, serà la persona que obrirà la sessió amb la … Continua llegint →\nAfterwork Session: La projecció de la carrera professional. El valor del Networking\nEl proper 14 d’abril, a les 18,30h ens trobarem a la propera sessió Afterwork del CDP. Tindrà lloc a l’Aula Capella de l’ETSEIB El Networking no consisteix en aconseguir una llarga llista de contactes, simplement, sinó que és “treballar la xarxa de contactes”. Es tracta d’una estratègia per generar sinergies, obrir noves relacions, identificar oportunitats de … Continua llegint →\nTaller: I tu, tens Marca Professional en l’entorn digital? Cal tenir una estratègia personal?\nAbordarem el concepte de Marca Professional Digital des d’un enfocament optimista i pràctic. Reflexionarem sobre els elements que componen una Marca Personal i la necessitat tenir una estratègia personal en l’entorn digital. També comentarem totes les d’oportunitats que el nou entorn posa al nostre abast, tant en termes d’ocupabilitat i gestió del nostre capital social, com per … Continua llegint →\nAfterwork Session: La conciliació, la racionalització d’horaris, la felicitat i el desenvolupament personal\nJa hem tornat de vacances!!! Amb les forces renovades, tornem de nou a informar-vos de les properes activitats que estem organitzant. Pel proper 22 d’octubre hem preparat una Afterwork Session en el que dues professionals parlaran de temes universals, que afecten a tothom: És possible compatibilitzar la vida personal i la professional sense perdre el cap? … Continua llegint →


Els mercats de productes artesans, siguin alimentaris o no, s’instal·len sovint a les places més cèntriques de cada barri. Hi trobaràs un mostrari de productes molt heterogeni sota un denominador comú: l’elaboració pròpia, el segell Fet a Mà. Entre els més habituals hi ha la Fira del Col·lectiu d’Artesans d’Alimentació de la plaça del Pi, a Ciutat Vella, que es fa el primer i el tercer cap de setmana de cada mes. Les parades ofereixen un extens i variat assortiment d’aliments d’elaboració artesana, des de formatges i iogurts fins a vins i vinagres.\nEls mercats de pintors també són habituals i en trobaràs a nombrosos districtes de la ciutat. A Sarrià - Sant Gervasi, per exemple, els artistes es reuneixen el primer diumenge de cada mes a la plaça de Sarrià. Allà mostren i venen les seves obres. A Ciutat Vella hi podràs veure tots els dissabtes i els diumenges la Mostra d’Art Sant Josep Oriol, a la plaça del mateix nom. Creada el 1977, és una de les més veteranes d’aquest àmbit i està especialitzada en pintura, amb 50 parades i una oferta heterogènia de tota mena d’estils i tècniques.\nA més, hi ha mercats que s’emmarquen en èpoques concretes de l’any. Una de les propostes més importants d'àmbit gastronòmic és el Mercat de Mercats, que té lloc a l’octubre, amb un gran èxit de públic. Abans se celebrava davant de la Catedral i ara s’ha traslladat a la plaça de les Glòries Catalanes.\nAl voltant de les festes de Nadal se celebra la Fira de Santa Llúcia davant de la Catedral, a Ciutat Vella. Aquest mercat anuncia l’arribada de les festes nadalenques i s’hi venen guarniments per a les festes, pessebres i arbres de Nadal.\nTambé pels volts de Nadal se celebra la Fira de Reis de la Gran Via. També hi ha Fira de Reis a diversos barris de la ciutat.


Montferri és un poblet de 200 habitants que es troba en el triangle format per Valls, el Vendrell i Tarragona. L’encàrrec dona resposta a la voluntat de construir un santuari a la Mare de Déu de Montserrat, i es situa en el punt alt d’un turó de roca, en mig de vinyes i ametllers.\nDegut a la precarietat econòmica i al poc subministrament de material de construcció, Jujol optà per treballar amb uns prefabricats de formigó que s’executaven in-situ, amb ciment sorra i escòria provinent de l’estació de tren veïna de Salomó. Les peces són de 10x15x30 centímetres i resolen parets i voltes. Un altre element prefabricat que introdueix, són unes peces triangulars foradades, que un cop col·locades en els finestrals formen geometries estrellades i hexagonals.\nEn sistema general s’estructura en una planta triangulada que forma un perímetre fragmentat en 24 segments, tots ells iguals. En conjunt el formen 42 pilars i, a sobre, 33 voltes que recorden les formes de Montserrat. Al fons de la sagristia s’obre porta triangular, que recolzada sobre un pilar que avança cap als cultius tot evocant la proa d’un vaixell.\nLes obres quedaren interrompudes per falta de diners, deixant la obra en un estat precari d’abandó durant molts anys.\nL’any 1999 els arquitectes Bassegoda, Jané i Tomlow en restauraren les parts existents i acabaren la obra.


La puntualitat no sempre és una virtut\nSebastià Tamarit i Montagut\nActualizada 29/08/2017 a las 10:05\nLa puntualitat estricta no sempre és una virtut... Imagineu-vos que agafeu l’autobús que surt d’Esterri d’Àneu a les 11.45 amb la intenció d’enllaçar a la Pobla de Segur amb el tren que va a Lleida. El recorregut per carretera dura uns 60 minuts, de manera que arriba a la Pobla a les 12.45, un quart d’hora abans de la sortida del tren. De fet, aquest servei ja està pensat per fer l’enllaç, i el vehicle té la parada final a l’estació mateixa de ferrocarril. Ara imagineu-vos que, posem per cas, és un dia amb molt moviment de viatgers i el conductor de l’autocar ha de fer moltes aturades. Finalment, arriba a la destinació un quart d’hora més tard del previst... i els passatgers descobreixen que el tren ha sortit fa dos minuts! Ho trobeu lògic?\nDoncs això exactament és el que va passar a uns bons amics el dissabte 19 d’agost. Bé, a uns amics i a unes quantes persones més, inclosos un senyor gran, uns nens petits i una senyora que havia d’arribar urgentment a Reus perquè tenia un fill greu a l’hospital. Als amics els va “rescatar” un familiar que va venir en cotxe des de Lleida, però altres van haver d’agafar un taxi o esperar sis hores fins al següent comboi. Pel que va explicar el conductor de l’autocar, sembla que a la Pobla els autobusos sí que esperen els trens si aquests arriben amb algun retard, però no passa el mateix a la inversa. No cal explicar gaire cosa més, però crec que és necessari demanar als responsable dels servei d’autobusos Alsa i a Ferrocarrils de la Generalitat de Catalunya que coordinin millor aquest tema. Tan difícil és fer una trucada a l’estació des de l’autocar dient que el tren s’esperi 2 minuts? Certament, el trajecte ferroviari la Pobla-Lleida és fantàstic, els nous combois són fabulosos, però si a l’hora de la veritat deixem tirats els passatgers a l’estació... Déu n’hi do quin negoci!\nMoltes persones hem defensat sempre aquesta línia com un servei necessari per a la gent del territori i, avui dia, especialment, per promocionar el turisme. I és una pena que per petits (o no tan petits) detalls com aquests, tots aquests plantejaments se’n vagin en orris. “No es recorden els dies, es recorden els moments”, deia l’escriptor italià Cesare Pavese referint-se als viatges. Llàstima que certs moments no s’evoquen precisament amb gaire carinyo i nostàlgia.\n9.La alegría, el desmadre y la fiesta toman Lleida


ACCIÓ SOLIDÀRIA: VOTA L’ONG 2020! – FEC – Federació d'Estalvi de Catalunya\nNotícies / 22 de gener de 2021 22 de gener de 2021\nJa has votat l’ONG que vols que rebi l’aportació de 1.500,-€ de la FEC corresponent a l’any 2020? Vàrem posar en marxa aquesta acció solidària el passat 29.12.2020 i la tancarem el proper 28.02.2021. Durant els primers dies de març comunicarem l’ONG guanyadora.\nEt convidem a conèixer quines són les ONG finalistes, quina és la seva activitat i a votar-ne una de les tres. Si encara no t’has registrat a l’ESPAI AFLIAT/DA pots fer-ho indicant que has oblidat la Contrasenya (l’Usuari és el teu DNI sencer -amb lletra- sense punts ni guió).\nTria l’ONG 2020\n2 comentaris a “ACCIÓ SOLIDÀRIA: VOTA L’ONG 2020!”\n26 de març de 2021 a les 15:15\nUna molt bona iniciativa. Social i català!!! Enhorabona !!!!\n28 de juny de 2021 a les 16:39\nGràcies pel teu comentari amic Joan.


«No canvien els plans, només es retarden» - Empordà\n«No canvien els plans, només es retarden»\nLa directora del Parc diu que el complex és viable però admet que la liquidació pot ser un «fre» per a noves empreses\nACN/DDG GIRONA 01.04.2017 | 06:30\nLa directora del Parc Científic de la UdG, Anna Albar, ha evitat fer valoracions públiques mentre ha durat el concurs de creditors per no interferir en les negociacions. Ara que el Parc està en fase de liquidació, ha volgut calmar usuaris i treballadors i ha afirmat que el complex és viable i mantindrà l´activitat. «La liquidació no canvia els plans de futur del Parc, només els retarda», sosté.\nAlbar explica que des del gener de 2015 han aprimat estructura, augmentat l´ocupació i reduït despeses. El resultat: el Parc ha redreçat el compte d´explotació i va tancar 2015 i 2016 amb beneficis. Ara té una tresoreria de 3,5 milions. «Això ens permet treballar amb molta tranquil·litat», subratlla.\nAlbar diu que estar el concurs no els ha afectat ni comercialment ni de reputació. Des del gener de 2015, s´han instal·lat al Parc set empreses noves i dinou s´han ampliat. Ara, però, la situació pot complicar-se. Segons Albar, la liquidació pot ser un fre per a empreses que vulguin anar al Parc i necessitin d´una inversió inicial considerable. A més, qualsevol moviment necessitarà l´autorització de l´administrador concursal.


CorredordeMallorca.cat: CURSA DE BOMBERS. Objectiu a mitges\nCURSA DE BOMBERS. Objectiu a mitges\nEn l'anterior entrada vaig dir que l'objectiu per Bombers era millorar marca i intentar baixar de 37 minuts, però realment aquest darrer era el meu objectiu principal i a pel que pensava sortir.\nProbablement les darreres setmanes no he sortit a córrer tots els dies que hagués hagut de fer-ho, però sabia que he millorat molt respecte a la Mercé, quan vaig fer MMP (37:34) i que podia retallar bastants segons aquesta marca.\nArribam l'Alberto i jo, deixam el cotxe i uns 2Km trotant fins al guardarroba. Després cap a la sortida, moltíssima gent!! Ell es col·loca al seu calaix de sub37 i jo al sub40. Feia 6 anys que no corria Bombers i la veritat és que cada cop creix més. Potser sí que és massa comercial, i això de que te mig obliguin a portar la camiseta-dorsal no m'agrada gens. De fet, em vaig enterar per casualitat i almenys vaig poder agafar un dorsal i he pogut anar amb una camiseta meva. I la qüestió de l'hora, és veritat que la mala sort ha fet que la calor hagi arribat just aquests dies, però si la cursa hagués estat a les 9:00 la cosa hagués anat diferent... Però suposo que s'han de sacrificar aquestes coses per aconseguir convocar a 20000 persones.\nFa setmanes que imaginava la cursa, i la tenia pensada al meu cap per anar a pels 37 minuts. Esperant la sortida ja tenc la boca seca i m'encantaria tenir alguna cosa per beure, però poca cosa puc fer... (malament!). Comença la cosa i després dels habituals avançaments i canvis de ritme passo a 3'39 (era l'objectiu). Pujant Paral·lel volia no perdre massa ritme, Km 2 a 3'46 i el 3 a 3'47, la cosa no va malament. El Km 4 forço una mica i el faig en 3'39 però el Km 5 torno a fer 3'47.\nPasso pel Km 5 en 18:38, un temps que hagués firmat, però tenc la sensació de que vaig a "tirons", sense aconseguir un ritme estable. Ara toca aconseguir trobar-lo en torn a 3:42 i buidar-se al darrer Km, així que ho intento. Km 6 a 3:40 però el Km 7 a 3:47 i el Km 8 a 3:47, fa molta calor i tenc molta set. L'avituallament estava col·locat molt aviat, abans del Km 4 i després potser es trobava a faltar, però la veritat és que normalment no m'agrada beure a les curses de 10km, així que no és qüestió de queixar-se. Som conscient de que se m'ha escapat el sub37, però he de cremar-ho tot i intentar rebaixar la marca el màxim.\nArriba Via Laietana, una mica de baixada i de seguida se'm fa molt plana. La veritat és que de fa 6 anys la recordava molt més inclinada i amb més tram de baixada... És el que fa anar amb el dipòsit en reserva, jeje!! Km 9 a 3'46 guardant-me una mica de forces pel final, no començo a donar-ho tot fins als darrers 500 metres, on m'enganxo a unaltre corredor que vé esprintant, avançant a força gent, entre ells a la 3a dona.\nDarrer Km en 3'32 per un temps final de 37:10.\nHe millorat marca 24 segons, però per 11 segons no he aconseguit el meu objectiu complert. És veritat que feia molta calor, però crec que estava en condicions de intentar-ho. L'Alberto ha fet 36:38 millorant també la seva marca.\nSegons la web de la cursa: Km 2'5 9:17\nKm 5 18:38 (9:21)\nKm 7'5 27:59 (9:21)\nTemps final: 37:10 (9:11)\n(a ritme exacte de 3:43/Km)\nAra toca oblidar-se de rebaixar marques, mantenir la forma, potser provar alguna cursa diferent com el cross de Ca'n Caralleu i acabar la temporada amb la Cursa de Sant Andreu, el 3 de juliol, amb una bona marca per puntuar a la Challenge BCN 10K, ja que serà la meva 5a cursa (puntuen les millors 5 de 7, per ara n'han fet 6 però jo només he participat a 4).\nI després ja tocarà començar a pensar amb la propera temporada i marcar-se els objectius.\nPublicat per Guillem a 23:08\nGràcies per haver entrat al meu blog. D'aquesta manera he pogut entrar al teu i veure aquesta gran progressió d'un atleta que té nivell-nivell.\nDéu n'hi do! Bé, tenint en compte el dia que va fer diumenge, la marca té un valor afegit que jo mateix ara estic assimilant. Hauries de fer el mateix perquè aquests 11 segons un altre dia haguessin caigut segur.\nMoltes felicitats i a partir d'ara seguim en contacte!!!\n12 d’abril de 2011, a les 8:55\nFelicitats per la gran marca !! Es un marcón ! Volies baixar de 37 minuts però està molt bé , la propera cursa de 10 kms tindràs una motivació extra per baixar aquest 11 segons .\n12 d’abril de 2011, a les 14:40


Jornades Europees del Patrimoni a Catalunya - Socpetit.cat\nLes Jornades Europees del Patrimoni arriben aquest any a Catalunya més vives que mai. El cap de setmana del 26, 27 i 28 de setembre, municipis de tot el territori mostraran el millor del seu patrimoni a través de portes obertes, visites guiades i activitats de tota mena.\nExposicions, conferències, jornades de portes obertes, visites guiades, tallers, rutes a peu i en bicicleta, concursos de fotografia. Durant 3 dies, 237 municipis de tot Catalunya ofereixen més de 370 activitats de tot tipus. Diferents formes d’apropar-vos a la riquesa patrimonial del nostre país i descobrir llocs històrics, arquitectura monumental, jardins, arqueologia, patrimoni industrial o museus, entre moltes altres possibilitats.\nTrobareu el programa sencer d’activitats fent clic aquí.\nMés informació a Gencat http://www20.gencat.cat